
Unum ovile et unus pastor. 
Unu ŝafejo kaj unu paŝtanto. 
(JOH., X, 16.) 


ESPERO KATOLIKA 


INTERNACIA MONATA GAZETO, OFICIALA ORGANO del. K.U.E. 


Ĉe la Komenco de la Jaro 1914. 


Forpuŝas nun la nova jaro la antaŭan de estado: la 
meznokto ne nur estas la divido de du tagoj, sed la disigo 
de du jaroj: la morto de la antaŭa, la nasko de nova. 

Iru do nun, kara al ni Gazeto, iru do tra la mondo kaj 
bonvolu diri al ĉiuj vin legontoj niajn bondezirojn por ili: 
la beno de Dio venu sur ilia menso kaj ilia koro, sur ilia 
animfakultoj kaj ilia korpaj kapablecoj, sur iliaj personoj 
kaj iliaj gekaroj. 

Ankaŭ sur vi, Espero Katolika, venu Dia Beno. Elparo- 
lata vorto nur trafas la aŭdintojn: skribita vorto en land- 
lingva idiomo nur la landlingvon konantojn trafas: sed en 
-vi skribitaj ideoj iros tra la vasta mondkampo, trafontaj 
homojn de ĉiu lando, de iu ajn lingvo: per Dia beno 
bonege faru vian taskan! 

Vi, £spero Katolika, estas kiel la vento, kiu prenis la 
semerojn kaj en siaj flugiloj transportas ilin ien, kien Dia 
volo ilin kondukas: Vin do, kiel Daniel invitis ĉiujn ven- 
tojn beni, t. e. glori kaj danki, la sinjoron Dion de niaj 
patroj, Vin do mi invitu ankaŭ beni la Dian Moŝton! Prenu 
la bonajn ideojn de ĉiuj fervoraj esperantistaj Katolikoj 
kaj tra-semu en la tuta mondo: alportu al ni kaj al ĉiuj 
abonantoj semojn de laboremeco, de imitinda agado, mon- 

tritaj en iu ajn mondparto, por ke legontoj vidu kaj imitu 
kaj gloru la Patron, kiu estas en la Ĉielo. Ke per Vi en 
tiu-Ĉi jaro estu vekita ĉie pli da fervoro por nia sankta 
duobla afero: esperantismo kaj katolikismo. Per vi radiu | 
la Vero ĉiam plu; per Vi la lumo de nia kredo penetru 
ĉiam pli profunde ĉien, kie ankoraŭ estas mallumeco kaj 
kie la popoloj ankoraŭ sidas en la noktaj ombroj de peko 
kaj eraro! =W 

Dio nia favorigu la redaktoron kaj ŝiajn helpantojn! Ke 
ne homaĉaj sentoj reĝu ilin, sed la pura spirito de Krist- 
ana amo: nur la pura deziro bonfari, kaj divastigi la dian 
verkon: tiamaniere, kiel oficiala organo de I.K.U.E., nia 
Espero Katolika provizos al tiu ŝatata Ligo fratan inter- 
ŝanĝon de ideoj kaj projektoj: apogos la internan ideon 
de tiu Unuiĝo kaj la eksteran konstruon. 

Vi do, legantaro nia, preĝu por nia sukceso en tiu-ĉi 
jaro kaj bonvolu preĝi ankaŭ por la religia Direktoro, kiu 
volonte promesas preĝi por vi en la Sankta Meso. 

Lambert J. J. M. POELL. 


Sacerd. 


La Katolika Vero. 


Kiel la lumo de la suno, estas la potenco de la Katolika 
Vero. Ĝi estas ĉie, ĝi ne lasas sin fornei. De ĝi eliras ĉia 
vivo. Kaj tamen iu, kiu nur dumnokte promenas aŭ volas 
loĝi nur en kavernoj, povas nei la sunon. 

La potenco de la Katolika Vero estas kiel la leĝoj de la 
logiko kaj matematiko. Ili estas la fundamento de ĉiu pen- 
sado. Oni tute ne povas forpensigi ilin. Kaj tamen ja 
ekzistis filosofoj, kiuj estis dubantaj pri tio, ĉu la Jes ĉiam 
kaj ĉie estas Jes, la Ne ĉiam kaj ĉie estas Ne, ĉu dufoje 
du ĉiam kaj ĉie devas esti kvar. 

La potenco de la Katolika Vero estas kiel la vivo de 
ĉia kreito, kiu alkroĉiĝas al la vivo kaj abomenas la de- 
truon. Kaj tamen ekzistas memmortigantoj, kiuj volas for- 
kuri de la vivo. 

La potenco de la Katolika Vero estas kiel la potenco 
de la amo, kiu ĉion interligigas, kiu ĉiujn faras fratoj, 
ĉiujn filoj de Dio. Kaj tamen ekzistas mortigantaj kaj pro- 
centegistoj. 

La Katolika Vero estas ununuro kaj ĉio. Ekzistas nenio 
ekster ĝi. Tute nenio ajn. Kio ĝi ne estas, tio ekzistas nur 
en la neado. Sed ja, la suno povas malaperi malantaŭ 
nuboj kaj montoj. La Vero povas mutiĝi kiel profunda 
enigmo por arogantaj esplorantoj. La vivo povas malsaniĝi. 
La amo povas malvarmiĝi. 

La potenco de la Katolika Vero estas tia, ke ĝi devas 
estriĝi same la plejsaĝulon kaj plejklerulon kiel ankaŭ la 
infanan intelekton. Ĝi klare montriĝas eĉ al la blindulo, 
kaj al la surdulo. Ja tiu, kiu ne volas vidi kaj ne volas 
aŭdi, tiu estas ankoraŭ pli blinda ol blinda, pli surda ol 
surda. De li senefike resaltas la radio de la vero. 

La potenco de la Katolika Vero kuŝas en la vero mem, 
ne en la polvo, kiu ĉirkaŭ ĝi pendas en la aero kaj fiksas 
sin sur ĝia supraĵo. „Kiel belega preĝejo !”” ekkrias la rigar- 
danto entuziasmigita per la beleco. „Kiel kovrita de polvo 
kaj rusto!” krias la grumblanto blinda por la beleco. 

La potenco de la Katolika Vero aperas tute simple kaj 
senbrile kiel ĉio granda, sen afiŝoj, sen altrudo, sen reklamo, 
sen komerco. Tiel gemonduloj diras pri ĝi: „kie do ĝi estas? 
Omi ne vidas ĝin. Oni ne sentas ĝin. Ĝi estas ne-efikema. 
Ĝi estas iluzio. Oni ne povas komerci per ĝi” (multaj tamen 
provas tion). 

La Katolika Vero estas la mistero de la mondkreado depost 
eterne. Ĝi ne estas, kiel opinias malprofundaj liberpensuloj, 
la eltrovaĵo de malriĉa, stranga hebrea rabeno. Ĝi ne estas 
kiel opinias la Protestantoj, mallarĝa sistemo teologia. La 
tuta mondo, la ĉielo kaj la tero estas nature katolikaj. Cio, 
kio en la historio kaj en popolvivo estas bona, bela kaj 
vera tiel estas tial, ke ĝi partoprenas je la Katolika Vero. 

La Katolika Vero estas la plej homamika potenco, tole- 
rema, malsevera, komprenanta, pardonanta, elaĉetanta, 
konsolanta, fortiganta, edukanta. Ĝi estas la potenco de 
la ĝojo, ĝi estas la gajiga anoncaĵo. Ĝi estas la plitaciligo 

de ĉiu jugo, la moderigo de la maldolĉeco de l ekzistad- 
batalo. Ĝi ne donas ordonojn, se ne por feliĉigi. La ordo- 
nanto en ĝia senco estas la servisto de ĉiuj, la servisto 
de ĉiuj servistoj de Dio. Dio mem fariĝis en ĝi servisto 
de ĉiuj, montrante sian estrecon en la simbola servado de 
la piedlavado. La Dio de la Katolika Vero estas la Patro, 
kiu ĉion, ĉion lasas preĝpeti de si, kiu ĉiujn, Ĉiujn invitas 
tre multe kaj senĉese preĝpeti al si — prefere kun inten- 
seco kaj konfido, ol kun modesta malvarmeco kaj dubo. 

La paradizo, la vera paradizo ne estas perdita, ĝi ne 
estas barita kaj nealirebla. Ĝi estas regajnita, ĝi estas mal- 
fermita por libera enirado. Ĝi estas la Katolika Vero kun 
tuta sia potenco supernatura. Tie ĉi leviĝas la arbo de 
la vivo kun siaj senmortec-fruktoj. Tie ĉi en la senco 
de Dio, en la senco de la amanta Patro ĉiu povas fariĝi 
disimila, laŭmodela de Dio, kunĝuanta lian Diecon. 

Sed la Katolika Vero ne nur donas konsolojn pro la 
ĉielo, kiel oni false riproĉas al ĝi. Ĝi efektivigis en la 
Eklezio potencoplenan idealregnon, regnon de sociala 
justeco, kiun la katolika ŝtato kompletigante apogadu. 

Tuta tasko de la mondhistorio estas la realigado de tiu 
ĉi idealregno. Kaj nenia generacio de la mondhistorio pli- 
energie estas celanta tiun Ĉi realigon per la Katolika Vero, 
ol nia nuntempa generacio. 

Tio do estas nia laborkampo, nia daŭra celo. 


Verkis RICHARD VON KRALIK. Esperantigis, 
K. BUXBAŬM. 


UNUECO KAJ ĜENERALECO 
de la Eklezio de Kristo. 


Kvazaŭ kiel antaŭparolo al diversaj sube presitaj artikoloj, jen 
sekvas kelkaj citaĵoj el konata verko de la anglikana konvertito 
Charles Stanton DEVAS (1848—1906), The key to the world's 
progress, de kies dua parto aperis nederlanda traduko de P-ro P. 
VAN DEN TEMPEL, O. P., eldonita de la Apologia Societo „Petrus 
Canisius”. La tradukinto komparas la verkon de DEVAS kun la 

ĉefverkoj de S. AUGUSTINO, BOSSUET, CHATEAUBRIAND, NEWMAN 
kaj KURTH. Efektive la genia kaj rimarkinda verko meritas esti 
diskonigita, pro kio mi tradukis el ĝi por nia Revuo kelkajn paĝojn, 
disajn tra la verko, sed samtempe taŭgajn kiel enkonduka artikolo 


por la sekvantaj. 
| D-ro SMULDERS. 


Providencaj profitoj de herezo kaj skismo. — ..... 
Mizerikorda Providenco permesis al ni, kompreni iomete 
la celon, pro kio tiu malbono estas allasita, kaj ĝian pres- 
kaŭ nerifuzeblan neceson por favori la vivon kaj la forton 
de tiu sama Eklezio, kontraŭ kiu ĝi sin turnas, 

Neniam la laboro de la homo tiel videble estis regita 
de la influo de la Providenco. Neniam venkitoj pli intense 
laboris, por elkonstrui la murojn de fortikaĵo aŭ palaco 
por siaj venkintoj, aŭ tiuj ĉi ribeluloj, kontraŭvole labor- 
ante por starigi la murojn de la nova Jeruzalemo, de la 
intelekta templo de Dio. La Kristana Doktrino ne estis 
proponita jam de la komenco en sia tuta evolucio kaj 
pleneco, tiel ke herezo kaj skismo ne pli trovu lokon. 
Precize per siaj kontraŭdiroj tiuj du ambaŭ servis por 
evoluciigi la konsekvencojn de la Katolika teologio, same 
kiel ilia kontraŭstaro kontraŭ iuj veroj kontribuis por 
evidentigi la gravecon de tiuj veroj. Tiamaniere la veroj 
unu post alia prezentis sin kaj envicigis sin en perfekta 
ordo. La diversaj regionoj sur la kampo de la Kristana 
Doktrino laŭvice, kvazaŭ per supernatura lumigilo, estas 
traesploritaj, kaj la grandaj dogmoj, kiel: la deeterna nas- 
kigo de la Vorto; la Kristo: la efektiveco de Lia Sankta 
homeco, la unueco de Lia persono, la dueco de Lia naturo, 
la ekzisto de Lia animo, Liaj du voloj; la efektiva Ceest- 
ado en la Sanktega Sakramento: la gloro de Mario pro 
ŝia dia Filo; — unu post alia estas klarigitaj plenlume je 
la ĝusta momento. |!) 


1. NEWMAN, Discourses to Mixed Congregations, XVII; FABER, 
Blessed Sakrament, III, S IV. Do ne estas estigitaj novaj dogmoj 
dum la jarcentoj, sed ili estas proponitaj pli klare al la fideluloj, 
formulitaj pli precize kaj klarigitaj en ĉiuj siaj konsekvencoj, kaj 
tio okazis ofte kaŭze de la kontraŭbatalo de la herezuloj. 

Pro tio tre prave diris S. Aŭgustino: „neniu estus el- 
trovinta, ĉar neniu estuS pridiskutinta, se ne devigita per 
la batoj de la eraro. Ĉar la eraro de la herezuloj estas ja 
la skandalo por la malgranduloj ..... sed la vero ne 
estus serĉita kun tiom da fervoro, se ĝi ne havis malam- 
ikojn, kiuj al ĝi kontraŭmetis la mensogon.” Tiel Theodoro 
de MOPSUESTE, Julio de ECLANUM, KALVINO kaj STRAUS 
estis utilaj. Kapabla kontraŭulo, sincera en sia eraro kaj 
lerta por defendi ĝin, estas, en efektiveco, bonfaro por la 
religio. La grandeco de la eraro estas la mezurilo de la 
triumfo de la vero. La intelektaj armiloj, kiuj servis por 
ataki la doktrinon de la Eklezio, ekzistigas por ĝi la tro- 
feon de la venko. Ĉiuj ĝiaj bataloj estas defendaj, sed ĉiuj 
finiĝas per venko. 

Herezo kaj skismo estas do iamaniere vivo-kondiĉo por 
enŝoviĝantoj la historio scias almontri lokon kaj kialon de 
ekzistado. 

ee 

Abomeno de la Eklezio al divideco. — Inter ĉiuj karak- 
tertrajtoj de la Eklezio, la unueco estas la plej grava kaj 
plej nobla. En Sia solena kaj energia preĝo la Kristo 
montrosciigas la unuecon kiel la konilon kai la decidigan 
pruvon por la diaeco de Sia Institucio: „Mi preĝas por 
ili, kiuj kredas en Mi, por ke ili estu unu, tiel kiel Vi, 
Mia Patro, estas en Mi kaj Mi en Vi; por ke ili estu an- 
kaŭ unu en Ni, kaj por ke la mondo kredu, ke Vi sendis 
Min.” Kaj la Apostolo, enkatenigita, admonas siajn kon- 
vertitojn, restadi fidelaj al ilia elektiteco, kune konsisti 
el nur unu koro kaj unu animo, kiel decas al tiuj, kiuj 
konfesas unu solan kaj unu saman esperon, unu solan 
kaj saman Sinjoron, unu solan kaj saman kredon, unu 
solan kaj saman bapton, unu solan kaj saman Patron de 
ĉiuj. Tio do estas la fundamenta kaj neŝanĝebla principo: 


2) Tiu paradoksa tezo devas esti komprenita en suprepriskribita 
senco, ke herezo kaj skismo ofte estas motivo por la plua evolu- 
ciado de la Vivo de K' Eklezio. 

ne povas ekzisti du Eklezioj kaj du Kristoj; du ŝafaroj kaj 
du paŝtistoj; unueco estas leĝo. 

Pro tio do, ke la unueco estas la sigelo de la diaeco, 
ne estas mirinde, ke la fideluloj kun abomeno kaj kiel 
kulpajn al. grava eraro konsideris tiujn, kiuj forlasis la 
rektan vojon de l' unueco kaj de l' obeemo, por. krei al 
si propran doktrinon kaj aŭtoritaton. Ŝajnis al ili, kvazaŭ 
tiuj ĉi intence estingis la sunlumon al la ĉielo. Ankaŭ oni 
montris ilin kiel servistojn de satano kaj oni donis al ili 
la plej akrajn nomiĝojn, kiel atestas la Skriboj 9). Ili ja 
estis tiuj, kiuj detruis la, de la Dia Providenco en Lia in- 
stitucio starigitan ordon, en kiu oni devus rekoni Lian 
manon; kaj per malklarigado de la lumo de l unusola 
Peranto, ili malklarigis la pruvon por la unueco de Dio 
mem. Ili klopodis dispartigi kaj disŝirigi la mistikan kor- 
pon de Kristo, ĉar tia ja estas la Eklezio, kies kapo estas 
Kristo. 

En niaj tagoj estas malfacile por ĝuste kompreni la ab- 
omenon, kiun sentis la unuaj Kristanoj por la herezo kaj 
la skismo. La supernaturaj donoj (Charismata), kiuj fluis 
tiel abunde en la primitiva Eklezio, jam delonge malaperis; 
ni estas kutimigitaj al la vidaĵo de multnombraj asocioj 
de “herezuloj kaj skismuloj; la dispartiĝo fafiĝis ĝenerale 
fenomeno de heredeco; nur en la malplimulto da kazoj ĝi 
estas persona ago. 

Oftece ni estas atestantoj de la pia vivo kaj de la bonaj 
faroj de niaj disiĝantaj fratoj: pro tio ni havas kun ia 
sento de dankemo la esperon, ke tiuj multaj estas alligitaj 
al la Eklezio almenaŭ ankoraŭ per nevideblaj ligiloj. Tamen 
la propravola kaj formala deŝiro de la unueco de ľ Ekle- 
zio restas en niaj tagoj la sama, kia ĝi estis en la estinto, 
kaj neniam la Eklezio ĉesas kaj ankaŭ neniam ĉesos kon- 
damni ilin, kiuj ekzistigas aŭ apogas ĝin. 

Oni tamen bone pripensu, ke apartenas nur al la Ekle- 


3) II Corinth. XI, 13, 15; Galat. I, 9; I Tim. I, 10, 11, 19, 20 
kaj IV, 1, 2; II Tim. II, 16 kaj III, 8, 13; II Petr. II, 1, 3, 10; 
[I Joan. VII; Jud. 8, 12, 13. 

zio kaj al neniu alia, nur al ĝia aŭtoritata voĉo kaj al 
neniu alia, eldiri la kondamnan juĝon. Al neniu infano de 
! Eklezio estas permesita propraŭtoritate kulpigi siajn fra- 
tojn pri eraro, kulpa blindiĝo aŭ diabla trompiĝo. +) 


se te 

La kaŭzoj .... Plej ofte oni konstatas deflankiĝo de 
la ora „meza vojo”, kiu ĉiam karakterizas la Eklezion. 
La hereza menso plej ofte tombas en unu aŭ alia ekstr- 
emaĵo. En la praktiko ĝi kliniĝas al la trosevereco aŭ la 
malsevereco. En la teorie ĝi apogas sin tro multe sur 
kelkaj doktrineroj, ne sufiĉe sur aliaj. „La herezeco estas 
proksimume priskribebla jene, ke parton de la vero ĝi faras 
tuta kaj eksklusiva vero kaj fundamento de nova kredo” 
(Newman), tiel kripligante kaj tion, kion ĝi konservas, kaj 
tion, kion ĝi forĵetas, ĉar same la unu kiel la alia estas 
necese por la reciproka kompreno. Estas kiel unu vid- 
punkto, prenita por tuta panoramo, kvazaŭ iu de la tuto 
apartigita parto ne estus nekomprenebla en si mem. Tiel 
la respektindaj doktrinoj de la Kristana Kredo estas defor- 
mitaj milmaniere. Ciuj malfortecoj de nia peka naturo, ĉiuj 
niaj tiel multnombraj pasioj, ĉiuj niaj diversaj ideoj povas 
kiel tiom da falsaj speguloj, reflekti la Kristanan veron. 
Ciu homo pli, malpli havas inklinon al herezo, en tiu grado, 
je kiu la spiritaj veroj riskus renkonti kontraŭstaron en 
unu aŭ alia parto de lia individueco ; tiel ke animkuracisto, 
havanta klarvidantan rigardon, povus antaŭdiri ne tiel la 
falon, kiel — se ĝi okazus — ĝian direkton. Tiun ĉi karak- 
terizan inklinon de individuoj al iu, kun ilia karaktero 
konforma, malbono, oni povas retrovi en la homaj grupiĝoj 
kaj ĝi estas la kaŭzo, ke kelkaj punktoj de doktrino aŭ 
disciplino estas ne aŭ malpli alireblaj por kelkaj popoloj, 
je certaj epokoj de ilia evolucio. Cetere pro sia malfeliĉa 


4. Papo Pio IX deklaris en sia Alparolado de Dec. 1854, kiel 
„oni devas akcepti kiel certe, ke tiuj, kiuj vivas en nevenkebla 
nescio pri la vera Kredo, ne estas kulpaj pro tio en la okuloj de 
Dio. Cetere, kiu kuraĝus starigi la limojn de tiu Ĉi nescieco, aten- 
tante la karakteron kaj la diversecon de la popoloj, landoj, de la 
spiritstato kaj de tiom da aliaj cirkonstancoj.” 


UNUECO KAJ ĜENERALECO 9 


antagonismo (kontraŭeco), pro siaj reciprokaj malŝato kaj 
antipatio, la diversaj naciecoj estas unu el la precipaj mal- 
helpaĵoj por la disvastiĝo de P Evangelio, danĝero por la 
religia unueco kaj ofte la kreo de herezo aŭ skismo havis 
kiel bazon la defendon de unu nacieco kontraŭ alia, kiu 
estis objekto de malŝato, envio aŭ malamo. Tiel la Koptoj 
kontraŭ la Grekoj, la Bizantanoj kontraŭ la Frankoj, la 
Rusoj kontraŭ la Poloj k.t.p. 

se E 

sk 

Nactismo kaj Kristanismo. — La antitezo inter Eklezio 
kaj Ŝtato devenas el du karaktertrajtoj, propraj al la unue- 
nomita: ĝia kosmopolitismo kaj ĝia aŭtokratio. Ĝi estas 
kaj internacia kaj sendependa. 

De la komenco la Eklezio estis vokita por forigi la bar- 
ilon, kiu disigis hebreon de pagano, grekon de barbaro, 
romanon de skito. Per tio tamen ĝi naskis konflikton kun 
la plej fortaj sentoj de la natura homo; la naciismo... 
Ve! la mondo estas ja tro plena je profunda nacia anta- 
gonismo. Ne ekzistas lando, ĉu granda ĉu malgranda, ' kiu 
de devas suferi pro la diferenco de lingvo aŭ koloro, ek- 
steraj kaj neforigeblaj diterencsignoj, kiujn oni per homa, 
jes, kelkfoje per nehoma malvirtiĝo servigas al la disigado 
de tiuj, kiuj devas esti fratoj en Kristo. 

Tian dividitecon tamen la Eklezio ne povas aprobi kaj 
ĝi devas, kiel ĉiun alian malhumilecon, ankaŭ kondamni 
la nacian fieregecon. Ĝi citas la vortojn de la Evangelio : 
„la lastaj estos la unuaj, kaj la unuaj estos la lastaj.” El 
sia propra historia ĝi scias kaj instruas nin, ke, kvankam 
iaj privilegiitaj landoj kaj popoloj dum iu epoko povas 
esti konsiderataj kiel ĝia speciala kampo kaj favorita loĝejo, 
tiu ĉi privilegio ne ĉiam estas daŭra, sed ke ĝi, per im- 
ponanta kaj neesplorebla dispono de la Providenco, povas 
transiri al aliaj. Kaj anstataŭ ol esti legita al generacio aŭ 
loko, la Eklezio staras, kiel nova nacieco, super la naciecoj 
de registaro, geografia dispartiĝo aŭ parenceco, kiel popolo 
de ĉiela deveno, kun sia nelimigita teritorio, sia videbla 
estraro kaj sia ĉien sin etendanta juĝopovo. 

Sed precize tiu ĉi ĝeneraleco, kiu gardas la Eklezion 

kontraŭ tio, ke unu aŭ alia nacieco ĝin kvazaŭ alproprigus ` 
kaj volus limigi per siaj ideoj, siaj vidpunktoj, siaj antaŭ- 
juĝoj, senĉese elmitas la Eklezion al la danĝero, ke ĝi 
estu konsiderata de ĉiuj kiel fremdulo. Sed ĝi ne povas 
esti nacia pro tio ke ĝi estas ĝenerala, kaj ĝia alta karak- 
tero kiel la unu sankta Katolika Eklezio, le Fiancino kaj 
la mistera korpo de la unu Kristo, igas la ideon de nacia 
Katolika Eklezio kontraŭdiro en la terminoj mem (contra- 
dictio in terminis). 

Sed ĉu la nacieco devas esti flankenmetita kaj ĉu ĉiuj 
popoloj sammaniere pritraktitaj? Certege ne! Tio estus 
neado de la diferenco, kiun la Providenco starigis inter 
la diversaj popoloj, de kiuj ĉiu, laŭ ĝia propra speciala 
karaktero, devas kontribui al la gloro de Dio... La Ekle- 
zio, kaj ja ĉar ĝi estas iusence eksterlandulo por ĉiuj popoloj, 
estas, en efektiveco, por neniu el ĉiuj fremda. Ĝi portas en 
si ne nur la ĝeneralan gracon, necesan por ĉiuj, sed ankaŭ la 
specialan gracon, necesan por la speciala formo de malbon- 
iĝo, kiu superregas en la natura karaktero de ĉiu popolo. Ĝi 
scipovas por tiel diri, kvazaŭ el ĝenerala fonto, administri 
laŭ ĉies diversa bezono. Unueco estas ĝia konilo, unuigo 
ĝia penado. Laŭnature la membroj de la Eklezio ne estas 
unu kaj tion eĉ ne volus esti. En la kredveroj tamen, en 
iliaj religiaj kutimaj kaj moralaj ideoj, la Eklezio faras ilin 
unu... 


UNUIĜO DE LA DISIĜANTOJ. 


Parolado dum „Nia Kvara” en Romo. 

Tre malsamaj estas la spertoj de konvertitoj el Anglika- 
nismo. 

Pri tiu demando neeble estas al iu paroli por la alia. 
La Dia graco efikis en ĉiu okazo diversmaniere. Al ĉiu 
alvenis ia propra malĝojo. Ciun refortigis speciala beno. 

La neofitoj elvokiĝis el dubo kaj hezitado en la klaran 
kaj plenan lumon de la sola vera Eklezio. Por multaj, 

tamen, korŝira estis la krizo, ĉar disrompiĝis malnovaj kaj 
dolĉaj rilatoj; forlasotaj estis karaj memoroj el infaneco. 
Kaj pli doloriga ol ĉio alia estis la ruiniĝo de ilia plej 
alta idealo en la vivo. 

Ce pluraj, restis profunda kaj dolora amo al la antaŭa 
religia hejmo, el kiu nur la forto de la Vero ilin forpelis. 

Oni tamen ne vidu en tiuj doloraj sentoj ian bedaŭron. 
Reiro al la antaŭa kredo estas neebla. Neebla, ĉar la Vero 
ĝin malpermesas. Neebla, ĉar tio estus senigo je veraj, 
vivdonantaj sakramentoj. Neebla, ĉar estus peko kontraŭ 
la Dia graco, kiu nin alvokis. 

Estas tute nature, ke ni, konvertitoj, konsideru kun ia 
amo kaj simpatio tiun institucion, en kiu ni unue lernis 
koni kaj fidi nian Redemptoron. Spite la fundamentaj difek- 
toj de tiu institucio, kaŭzitaj de la shismo, spite la pereiga 
influo de herezo, la Anglikanoj posedas proprajn, al ili spe- 
cialajn trezorojn; ekz. belaj kolektoj de himnoj. Car la An- 
glikana religia vivo estas iel frukto de la angla pens-maniero. 

Ĉiu sĥismo okazigas perdon por tiuj, kiuj sin apartigas, 
same kiel por la Eklezio, kiu perdas tiujn infanojn. 

Kompreneble la Eklezio pro sĥismoj ne pereos, ĉar ĝi 
posedas la Diajn promesojn, — sed la Eklezio suferas; 
ĝia riĉeco, ĝia karakterdiverseco malpliiĝas. 

Tiuj specialaj ecoj de la Angloj ornamus la Katolikan 
Eklezion, se sĥismo ne disrompus tiun belan parton de la 
Templo de DIO. 

La Eklezio, kiel la Nova Jerusalemo, estas la vera depo- 
nejo de la tuta gloro kaj honoro de la nacioj, — de ĉiu 
nacio en la mondo. „Afferent gloriam, et honorem gentium 
in illam”. (Apoc. XXI, 26). La gloro de la Eklezio kon- 
sistas el la kunigitaj gloroj de la popoloj, ĝiaj meritoj 
estas la kunigitaj meritoj de ĉiuj sanktuloj, kaj el tiuj tre- 
zoroj partoprenas ĉiu eĉ plej simpla fidelulo. La Katolika 
Eklezio nur ricevas bonojn de ĉiu, por ke ĝi disdonu al 
ĉiuj, tiel plenumante spirite tion, kion la apostoloj prakti- 
kis ankaŭ materiale: 

„Omnes etiam qui credebant erant pariter et habebant 
omnia communia”. (Akt. II, 44). 

Ĉia do lando havas sian propran, tre difinitan, tre realan 
celon en la Dia Civito. 

Patruja amo tamen ne pravigas elmontron de niditinita 
sentemeco. Unuiĝo kun la Katolika Eklezio ne estas nur 
malklara idealo, ĝi estas tre reala, konkreta afero. 

1. Interakordiĝo estas nur ebla, se ambaŭflanke ekzistas 
bone difinita bazo de kredo, kaj sufiĉe da aŭtoritato, por 
proklami kaj imponi tiun minimumon al ĉiuj anoj. 

2. Interakordiĝo estas nur ebla, se tio, kio ŝajnas al 
unu plena kaj sufiĉa dogmaro estas ankaŭ por la alia 
plena kaj sufiĉa. 

3. Fine, interakordiĝo estas nur ebla, se ĉiu flanko plene 
kunsentas kun la alia pri ĉiuj esencaj punktoj. 

Ne plej grava, en tiu demando, estas la simileco de la 
ritoj. Ĉar ritoj povas esti malsimilaj, kondiĉe ke de ambaŭ 
flankoj oni ne konsideru similecon de ritoj necesa por 
unueco. | 

Facile estas do vidi, kial neebla estis reunuiĝo inter la 
Katolika Eklezio kaj la Anglikanaro. 

Evidente ne decas, ke ni juĝu aŭ kritiku la decidojn de 
niaj Ekleziaj aŭtoritatuloj. Nia devo estas obeo kaj fido. 
Tamen persona penso estas rekomendata kaj rekomendinda, 
kaj mi esperas, ke almenaŭ ni konvertitoj el Anglikanismo 
plene ŝatos la saĝecon de la Katolika Eklezio kaj de ĝiaj 
kondukantoj en ilia decido pri Anglikanismo. Ni ja klare 
vidas, ke kvankam ni kore dezirus reunuiĝon, nenio estus 
pli malbona ol trorapida, senprepara, supraĵa unuiĝo inter 
personoj, kiuj reale diferencas en multaj punktoj. 

Multe da patienco, multe da persisto estas necesa por 
forigi la postesignojn de centjaraj malbonoj. 

En tiu momento tamen mi ne deziras longe konsideri 
tiun malĝojan temon, la diferencoj inter sinnomantaj Krist- 
anoj. Kun ĝojo mi silentus pri tio, se tiu silento ne ŝajnus 
al mi peko kontraŭ la Vero, peko kontraŭ la singardemo. 
Plivolonte mi insistus pri tio, kio unuigas nin kun la fratoj, 
kiuj ne venis kun ni. 

Ni preĝas fervore por nia kara patrujo, la glora lando 
de niaj prapatroj. Ni ploras pri la eraroj, kiuj difektas ĝian 

spiritan vivon, sed ni amas ĝian naciecon, ĝian propran 
mentalon kaj pensadon. Tiujn ecojn ni deziras konservi, 
ne por la profito de herezo, sed por riĉigi, por Ornami 
nian alian amon, nian pli grandan, eternan hejmon, kiu 
estas la Sankta Eklezio, la Spirita Patrino de ni Ĉiuj. 

Ni preĝas, por ke en nia patrujo, kiel en ĉiu ne katolika 
lando, ĉio ekscesa, ĉio malproporcia, en la religia vivo 
estu reordigita; ke ĉio malkompleta estu kompletigita, el 
la diversaj riĉecoj de la Eklezio. 

Ni preĝas, ne ke nia nacia vivo estu iel malpliigita, sed 
kontraŭe ke ĝi estu edukita. Ni preĝas, ne ke ĝia nacia 
personeco estu forfandigita, sed pliĝuste ke ĝi partoprenu 
al la glora unueco de la Katolika Eklezio. Ĉar la gloroj 
de la E klezio estas vere ankaŭ niaj. Ne malmultaj estas 
la eminentaj pastroj, la sanktuloj, la martiroj, kiujn Anglujo 
donis al la Eklezio: nobla aro, malŝatata de la mondo, 
sed multvalora antaŭ Dio, brilaj juvelaj de la Ciela Jeru- 
zalemo. 

Kaj ni, kiuj estas duoble iliaj heredantoj kaj posteuloj, 
ni Angloj kaj Katolikoj, ni preĝas, esperas, kredas, ke 
venos la tempo, kiam nia kara patrujo, repacigita kaj re- 
unuigita sub unu pastanga; denove alportos siajn trezorojn 
al la Eklezio. 

La Sanktuloj kaj martiroj de nia lando propetu por 
Anglujo kaj por ni, por ke baldaŭ eklumu tiu granda tago! 


S-ro E. MILSOM. 


LA MONAĤOJ DE CALDEY.' 


II. 
LA KONVERTIĜO. 


Inter Anglaj Kristanoj ekzistas du ĉefaj teorioj pri la 
signifo kaj pozicio de la „Eklezio de Anglujo”. Ciuj kato- 
likoj konsentas, ke ĝi estas nur ŝtateklezio, protestanta 


1 Vidu 1 antaŭ la Konvertiĝo en E. K. N-ro 97, Junio 1913. 

kreitaĵo de la Reĝino Elizabeto, konstruita sur la ruinoj 
de la antikva katolika Eklezio. Estas vere, ke oni gardis 
la trabaĵon kaj organizaĵon de la antaŭa Eklezio, tiel ke 
oni povas diri, ke laŭleĝe la nova institucio estas la sama 
kiel la malnova, sed fakte kaj en la dia vido ili estas ne 
nur distingeblaj, sed tute malsimilaj. Car ekzemple, la ka- 
tolika Eklezio estas unu pri la Fido; sed kiu povas kredi, 
ke la protestanta eklezio, kiu neis la doktrinon pri trans- 
substancio, — kiu detruis la sanktajn altarojn, — kiu frakasis 
la statuojn de la sanktuloj, estas la sama institucio kiel la 
Sankta Katolika Eklezio, kiu adoras sian Sinjoron en la 
Ofero de la Meso? Ankaŭ la Eklezio estas unu rilate al 
la sacerdoteco kaj sakramentoj; sed tiu protestanta eklezio, 
maluzante la tradiciajn librojn kaj kutimojn de la Eklezio, 
kreis novan pastrecon al si, difektante la sakramentojn 
kaj detruante la katolikan sacerdotecon. Kaj denove la 
Eklezio estas unu laŭ regado, posedante unu ĉefpastron 
sub Kristo kaj unu sacerdotaron sub la ĉefpastro, Kiu es- 
tas la Vikario de Kristo. Sed la protestanta ŝtateklezio 
estas sendependa de la Papo, Kies aŭtoritaton ĝi klare 
neas, kaj ĝi rifuzas submetiĝi al la aŭtoritato kaj juĝo de 
la Kristanaro. Gi estas malobeema kaj nepentema; certe 
ĝi ne estas la sama afero kiel tiu Eklezio kontraŭ kiu ĝi 
protestas kaj ribelas. 

Tio estas la vidpunkto de la Katolikoj; kaj la ordinaraj 
protestantoj havas preskaŭ la saman opinion. Kompreneble, 
laŭ ili, la Reformacio estis ribelo, pravigita per la nefidel- 
eco de la apostola Eklezio. Tial ke la Kristanaro iom post 
iom difektiĝis kaj forlasis la veran evangelion, fariĝis 
devige ke la protestantoj faru kvazaŭ tute novan komencon. 

Sed en la „High Church” aŭ katolikema Partio de la 
„Eklezio de Anglujo” ekzistas alia teorio, pri la okazoj de 
la Reformacio. Laŭ ili, la protestantismo estas vera herezio, 
kiu atakis la anojn de la Katolika Eklezio en la deksesa 
centjaro, same kiel la Arianismo en la kvara centjaro, aŭ 
la Modernismo en la nuna tempo. En la Kontinento la 
rezulto de la protestantisma epidemio estis: la preskaŭ 
entuta forigo de multaj regionoj el la Eklezio. En Anglujo 

la afero okazis alimaniere. La eklezio kliniĝis antaŭ la 
ventego kaj ne rompis sin. Oni diras, ke en la kvara kaj 
kvina centjaroj multaj Ekleziaj distriktoj ŝajnis esti hezit- 
antaj pri la Fido. Iafoje la Episkopo estis ortodoksa, iafoje 
herezia, iafoje duba. Simile en Anglujo, post la Reformacio, 
la ortodoksaj episkopoj estis tre malmultaj kaj la pozicio 
ambigua. La dogmaro estis kovrita per neveraj tradicioj. 
Sed restis radiko, kiu estis katolika laŭ sia povo kaj op- 
ortuno. Kaj kiam fine la tajdo sin returnis, la areto da 
fideluloj komencis pretigi sin por la tago de la reveno de 
P Anglikana Eklezio al la katolika obeeco. Laŭ sia opinio 
ili estas militantoj gardantaj antaŭpostenon en la lando 
de la malamikaro, ĝis la armeo helpanta alvenos por 
savi ilin. 

Kompreneble la plej malforta punkto en la tuta teorio 
estas la fakto, ke la Papa reĝo kaj imperiestro jam ordonis 
absolute al ili reveni tuj al la ĉefa militistaro, kaj ili per- 
sistis malobei. 

Supozeble tio estis la ordinara vidpunkto de la monaĥoj 
de Caldey, kiam ili pripensis la aferon dum la jaroj 1906— 
1912. Laŭ sia opinio, ili estis veraj katolikoj, sed ne nor- 
malaj katolikoj en stato de bedaŭrinda apartiĝo de la sankta 
Seĝo. Se estus certe, ke la nacia eklezio neniam revenos 
al la komunio de la Sankta Seĝo, ilia devo estus klara. 
Sed male, se la alproksimiĝo al Romo daŭras de jaro al 
jaro, kaj se ili mem povas forte helpi kaj rapidigi ĝin per 
sia nura ekzisto kaj pligrandiĝanta intluo, ĉu ne estus devo 
resti kaj fini la laboron, kiun la bona Dio espereble asignis 
al ili? 

La erareco de tiu argumento jam estis elmontrita en la 
antaŭa artikolo; nun sufiĉas diri, ke da devo de obeo mal- 
permesas, ke oni tiel senkulpigu sin pro ribelo kontraŭ la 
regado starigita de Dio. „Melior est enim obedientia quam 
victimae!” 

En la pli frua parto de sia religia vivo, Aelred zorge 
ricevis la aŭtoritaton de sia episkopo por ĉio kion li faris; 
ĝis la tago, kiam li forlasis Painsthorpe, sed post tiam ŝaj- 
nas, ke li ne sukcesis tion fari. En la opinio de Abato 

Aelred!) la insulo Caldey estis ekster- diocesa kaj ekster- 
paroĥa, kiel ĝi sendube estis per Papa privilegio antaŭ la 
protestanta Reformacio. En tiu tempo la Abatoj de Caldey 
ricevis sian aŭtoritaton de la Papo mem sen ia intermezulo. 
Sed en la nuna stato ŝajnis al la nova Abato, ke li devos 
sin turni al la Ĉefepiskopo de la Provinco de Kantuario. 

Mi ne povas klarigi kontentige, kial li ne faris tion antaŭ 
la jaro 1911. En lia unua letero al la Ĉefepiskopo DAVIDSON, 
datumita la 13an. de Decembro 1911, li senkulpigis sin 
dirante, ke li vere devis peti permeson fari la pastran 
laboron, kiam li unue venis al Caldey, sed li ne aldonas 
ke oni forte konsilis al li atendi ĝis kiam estos evidente, 
ke la laboro ĉesis esti nur eksperimento. Tiu klarigo ne 
ŝajnas al mi esti tre kontentiga. 

Laŭ mia opinio la Abato sciis instinkte, ke li ne trovos 
amikon ĉe Kantuario; eble li eĉ havis antaŭsenton de la 
venonta krizo. Kiel ofte okazas en tia afero li esperis, ke 
la nura pasado de tempe helpos lin. Ju pli longe li pro- 
krastas la malbonan tagon, despli malfacile estos alia reganto 
renversi sian laboron. Kaj sendube, multaj amikoj konsilis 
al li atendi kaj esti dankplena. Mi ne diras, ke la Abato 
aplombe juĝis la situacion kaj decidis atendi la regadon 
de nova Ĉefepiskopo. Li ne estas tia homo. Sed mi kredas, 
ke estis ĉiutage pli facile prokrasti ĝis morgaŭ tian danĝer- 
plenan devon. Tamen memorante ke la Abato estis en sia 
opinio vera sacerdoto, — ke li diris kion li kredis esti la 
meson Ĉiutage, — ke li verŝajne ricevis konfesojn kaj absolvis 

1) Noto de la Religia Directoro: Tie-ĉi la vorto Abato estas 
uzata en propra signifo. 

La „Fundamento de Esperanto” eraras, dirante, ke „abato” estas 
katolika sacerdoto. La kaŭzon de la eraro mi vidas en la franca 
alparolado de pastroj per la vorto Abbé. La vorto por signifi per 
Episkopo sanktigitan plenrangan serviston de la Katolika Religio 
estu Sacerdoto; Pastro: la vorto Pastro estu uzata pli por signifi 
la Sacerdoton, kiu havas rajton por ekzerci siajn devojn ĉe limigita 
parto de la katolikaro, kiel paroĥestro aŭ sub-paroĥestro. Abato 
estu la estro de kelkaj difinitaj monaĥej: j de Benediktanoj kiel 
abatino la estrino de difinitaj monaĥinejoj, ekz. de Brigittininoj. 

pekintojn, mi ne scias senkulpigi lin, pro tio ke li ne 
ricevis la rajton pastrumi de la regantoj de sia eklezio. 

Tamen estas certe pro kia ajn kialo, ke Abato AELRED 
ne skribis al la Cefepiskopo, ĝis kiam fariĝis necese tion 
fari. Kaj ni devas memori, ke, kvankam kelkaj homoj kul- 
pigis lin pro tia longa prokrastado, aliaj egale plendis, ke 
li ne prokrastis plu! 

Ĉiaokaze ni povas esti certaj, ke dum tiuj ses jaroj ek- 
estis iuj el tiuj kutimoj, kiuj rapidigis la finan krizon. Sub 
la amika sed atentema okulo de la Ĉefepiskopo MAC 
LAGAN ne estas verŝajne, ke la Abato komencis uzi la 
Katolikan Meslibron aŭ doni la Benon de la Sankta Sakra- 
mento. Sed ĉe Caldey, kie ili estas malproksimaj de ne- 
amikaj kritikistoj kaj liberaj de la supervido de, ĵaluza 
aŭtoritato, la kondiĉoj faciligis la uzadon.de „Romaj kutimoj” 
sen riproĉo aŭ malhelpo. En tiu atero mi ne tre mallaŭdas 
la Abaton. La Ĉefepiskopo TEMPLE en la jaro 1902 donis 
al ili permeson uzi la Breviaron. Sed ĉiu scias ke la Bre- 
vario kaj la Meslibro estas vere du partoj de unu libro. 
Oni ja povus uzi la Breviaron sen la Meslibro; sed oni 
ne povas uzi oportune la Breviaron kune kun la Anglikana 
„Book of Common Prayer”. La Preĝo, la Epistolo kaj la 
Evangelio, kiuj estas la ĉefaj partoj de la „Proprio” de la 
Meso estas ankaŭ la ĉefaj ĉeneroj inter la Meso kaj la Dia 
Oficio. Sed estas precipe en tiu rilato, ke la Angla „Preĝg- 
libro” sekvas alian aranĝon. 

Ekz. en la nuna jaro, la 7a de Septembro estas la 17a 
Dimanĉo post Pentekosto. La Preĝo estas „Da, quaesumus 
Domine, populo tuo diabolica vitare contagia: et te solum 
Deum pura mente sectari”. 

La Epistolo estas „Obsecro vos ego vinctus in Domino...” 
(Eph. 4.) 

La Evangelio estas „Accesserunt ad Jesum...” (Matt. 22.d.) 

Nu, laŭ la Anglikana Preĝlibro la 7a de Sept. estas la 
16a Dimanĉo post Triunuo. 

La Preĝo estas „Ecclesiam tuam, Domine,...” kiun ni 
uzas je la 15a Dimanĉo post Pentekosto. 

La Epistolo estas „Obsecro vos ne detficiatis.. .”” (Eph. 3.c.) 
kiun ni uzas la 16an Dimanĉon post Pentekosto. 
La Evangelio estas „Ibat Jesus in civitatem...” (Luc. T.D.) 


kiun ni legas la 15an Dimanĉon post Pentekosto. 

Estas kompreneble, la Anglikana aranĝo estas samtempe 
tro simila kaj tro nesimila al nia por la feliĉeco de tiuj, 
kiuj penas uzi ambaŭ librojn, kaj ni ne bezonas miri ke 
la monaĥoj de Caldey tre deziris uzi la Meslibron same 
kiel la Breviaron. Antaŭ ol la Abato fariĝis pastro, tio ne 
estis eble. Sed tuj kiam ili venis al Caldey, se ne antaŭ 
tio, la Meslibro anstataŭigis la Anglikanan Preĝlibron. Estas 
juste aldoni, ke kiam ajn pastro venis kiel gasto al la 
monaĥejo, la Abato insistis, ke li uzu la Anglikanan Libron. 

Oni sentas forte, ke dum tiuj ses jaroj la monahoj de 
Caldey ekvidis la rokon kontraŭ kiu tiel multaj anglikanaj 
ŝipanaroj kuris kaj pereis. La protestantaj episkopoj ne 
povas permesi tion, kion la katolikemuloj kredas esti necese 
al sia religia bonstato. Tio estas vera kaj sufiĉa kaŭzo 
de la reokazantaj krizoj en la Nacia Eklezio. Sed al tio 
ni devas aldoni, ke la katolikemaj anglikanoj neniam kom- 
prenas, kial la episkopoj egale ne komprenas, kial la kato- 
likemuloj ne povas pace submetiĝi al iliaj postuloj. Do 
ambaŭ-flanke ekzistas sento de justa plendkaŭzo. 

Antaŭ ol ni resumas la historion, oni povas demandi, 
ĉu ekzistis alia kaŭzo krom tiuj, kiujn ni jam priparolis 
pro kiuj li subite rompis la silenton de ses jaroj. Kredeble 
la respondo devas esti jesa. Ni trovos, ke dum la sekvanta 
Kvadraĝesimo tre granda krizo okazis en la monaĥaro. La 
Abato skribante al la Cefepiskopo DAVIDSON post Pasko, 
parolas pri tio libere kvankam sen emfazo. Tiam la dan- 
ĝero jam pasis; tamen ĝi ja estis tre grava. Ĉar la monaĥaro. 
diskutis dum kelkaj semajnoj sian devon al la Posteulo 
de S. Petro. 

Estas malfacile kredi, ke tiu ventego ekokazis subite en 
la printempo sen ia antaŭ-minaco en la antaŭa vintro. Ni 
trovas nenion en la korespondo dum tiu periodo, kio minacas 
maltrankviligi la Abaton aŭ liajn kunulojn. Kaj estas ver- 
ŝajne, ke se iu en tiu tempo eksentus dubojn je la unua 

fojo, li kompreneble atendus la rezulton de la novaj inter- 
rilatoj kun la Ĉefepiskopo. Kontraŭe supozante, ke la 
komenco de la afero estis maltrankviliĝo inter la monaĥoj, 
ĉio fariĝas klara. lu monaĥo sentas dubojn pri la Roma 
demando aŭ pri la pozicio ĉe Caldey. Oni demandas per 
kiu aŭtoritato la Abato faras meson, absolvas, k.t.p. La 
Abato mem neniam povas forgesi, ke li estas la sola Bene- 
dikta Abato, kiu ne estas samekleziano kun la Papo. La 
Sankta Seĝo tute ne konas lin. Kion pri Kantuario ? Almenaŭ 
li devas ricevi formalan rekonon de la anglikana Ĉef- 
episkopo! Tion li decidis sen prokrasto. 

Tiu ĉi klarigo de la interna stato de Caldey estas pra- 
vigita de la Abato mem en letero, kiun li skribis al Episkopo 
GRAFTON la 24an de Julio. Li diras, ke la Roma demando 
„de tempo al tempo postulis nian atenton”. 

La rekono, kiun la Abato nun deziris, ne estis facile 
atingebla. Oni povas diri, ke li atencis fermi la pordon post 
la forkuro de l ĉevalo. La dikutado daŭris pri la pretendoj 
de la Papo; kaj li ne povis ĉesigi ĝin. Oni diras, ke li 
mem estis tre hezitema. Estis tute neoportuna. ke tia dis- 
kutado daŭras dum la korespondado kun la Ĉefepiskopo, 
sed oni ne povis malhelpi. La sola rimedo kuraci la mal- 
feliĉon estis plena kaj libera esplorado de la problemo. 
Oni invitis la helpon de kelkaj kleruloj, kiuj venis al Caldey 
kaj penis recertigi la balanciĝantajn monaĥojn. Fine antaŭ 
Pasko ili unuanime konsentis, ke ilia devo estas resti en 
la nacia eklezio kaj preĝi kaj labori por la reunuiĝo kun 
la Sankta Seĝo. La Abato sendis la sekvantan rakonton 
de la okazintaĵoj al Episkopo GRAFTON de Fond du Lac 
en letero datumita la 24an de Julio 1912. 

„Kiel vi eble aŭdis, ni antaŭnelonge trapasis krizan tempon 
rilate al la Roma demando. Tiu afero de tempo al tempo 
postulis nian atenton je diversaj manieroj, kaj tial ni sentis 
en la lasta Kvadraĝesimo, ke ni devas serioze konsideri 
nian pozicion kiel monaĥaron, kaj ekscii klare kia ĝi estas. 
Ni pasigis multe da tempo en zorga prikonsiliĝo, kaj antaŭ 
Pasko ni povis atingi plej feliĉan kaj unuaniman decidon 
pri nia pozicio en la Ekleziodēë Anglujo. Estis klare mon- 

trite al ni, ke Dio metis nin kie ni estas, kaj ke estus 
tute malprave, se ni ĉesus teni nian nunan pozicion por 
transdoni nian obeon al la Roma Eklezio. Unu sole mal- 
konsentis tiun decidon, kaj li tuj forlasis nin por aliĝi al 
la Roma Eklezio. Sed antaŭ ol li tion faris, li ŝanĝis sian 
intencon; sekve ni pasis tra unu al la plej malfacilaj reli- 
giaj okazintaĵoj sen ia perdo, sed kun la granda gajno de 
pli klara kompreno de nia pozicio, kaj kun unuanimeco, 
kiu estus neebla se ni ne estus gviditaj decidi la demandon 
tiamaniere.” | 

Tiu letero certigas al ni, ke la Roma demando ne pre- 
zentis sin al la monaĥoj je la unua fojo en la printempo 
de 1912. Tio konsentas kun la antaŭdonita klarigo de la krizo. 

Kiel ni jam diris, la Abato komencis korespondon kun 
la Ĉefepiskopo de Kantuario (D-ro DAVIDSON) en Decem- 
bro 1911. Li ricevis baldaŭan respondon de la sekretario 
de la ĉefepiskopo, postulante ke li sendu ĉiujn dokumen- 
tojn koncerne la aferon. En la sekvanta Februaro, la ĉef- 
episkopo skribis al Abato Aelred amike sed ne tre kore, 
kaj proponis al li intervjuon, kiu fakte okazis la 6-an de 
Marto. 

En la komenco la Abato klarigis la tujajn bezonojn de la 
Monaharo. Unue li deziris la formalan permeson de la 
ĉefepiskopo fari la pastran laboron en la Insulo Caldey. 
Due li petis, ke iuj el la monaĥoj pastriĝos. Je tiu tempo 
estis nur tri pastroj en la monaĥaro krom li. 

Poste la Abato donis sinceran klarigon pri la Fido kaj 
vivmaniero de la monaĥoj, menciante la uzadon de la 
Meslibro kaj Breviario en la kapeloj de la Monaĥaro, kaj 
aldonante, ke ili daŭras uzi la Anglikanan Preĝlibron en 
la vilaĝa preĝejo de Caldey. La ĉefepiskopo aŭskultis 
atente kaj faris kelkajn demandojn pri tiuj aferoj sen ia 
esprimo de sia opinio. Tamen li montris, laŭ la Abato, 
ke li deziras „fari ĉion kion li povas por ĉiuj kiuj estas 
farantaj bonan laboron interne de la larĝaj kaj liberaj 
limoj de la Eklezio de Anglujo”. Fine li promesis bald- 
aŭan respondon. 

La 20-an de Majo la Abato ricevis la atenditan resp- 

ondon. La letero estis amika, sed tre singardema. Li kon- 
silis, ke la monaĥaro elektu episkopon kiel „Vizitanton”, 
kaj proponis la Episkopon de Oxford, kiu interesas sin 
en tiaj aferoj. Kaj li aldonis, ke li ne povas konsenti al 
la diversaj demandoj de la Abato, gis kiam oni decidis 
tiun antaŭaferon. 

La monaĥoj akceptis la konsilon de D-ro Davidson, 
kiu sufiĉe konsentis kun iliaj deziroj, sed la Abato ja ne 
skribis al la Episkopo de Oxford antaŭ la 3-a de Oktobro, 
kiam li demandis ĉu oni povas elekti lin kiel „Vizitanton” 
en la ĉiujara grandkunveno je Pentekosto. Li esprimis la 
koran deziron de siaj fratoj, ke la Episkopo mem venu al 
Caldey, kaj vidu ĉion kion ili faras, kaj povu decidi pli 
kontentige pri la tuta afero. 

La Episkopo de Oxford estas persono, kiu ricevas la ko- 
ran respekton de la pli granda parto de la „High Church” — 
Partio de la Nacia Eklezio. Li estas klerulo kaj piulo, kaj 
donis tre grandajn monarojn al sia Eklezio. Lia verko pri 
„The Church and the Ministry” (La Eklezio kaj la Pastr- 
aro) estas tre utila defendo de la episkopa Regado en la 
primitiva Kristanaro. Liaj konferencoj pri la Enkarniĝo de 
la Filo de Dio ne estas tiel kontentigaj al katolikoj aŭ al 
multaj el liaj samreligianoj. Kaj lia verketo kontraŭ „Roman 
Catholic Claims” estas tiel triviala, ke oni demandas sin 
ĉu li vere sentis ian intereson pri la temo. Kvankam li 
estas kontraŭromulo kaj eble modernistema, oni devas al- 
doni, ke li forte skribis kontraŭ la ultra-modernismo, kiu 
tiel venenas la mensojn de la angloj en la nuna tempo. 

La Episkopo respondis iom malvarme al la invito de la 
monaĥoj. Li diris, ke li zorge konsideros la inviton, kaj 
dume ekzistas multe da antaŭaferoj. Li volus viziti ilin en 
la insulo, sed nuntempe li ne povas. Li deziras, ke ili 
venigu al li ĉiujn preĝlibrojn, regulojn, k. c. Li donas al 
ili sian benon. 

Estas neeble tralegi tiun leteron kun la scio, ke la 
skribinto jam konsiliĝis kun la ĉefepiskopo de Kantuario, 
ne demante sin ĉu la anglaj aŭtoritatuloj jam decidis el- 
peli la Caldey-anojn el la anglikana ŝafejo. Certe neniu 


22 ESPERO KATOLIKA 


povas studi la aferon de komenco al fino, ne vidante la 
gvidantan manon de la bona Dio, kondukantan ilin mal- 
rapide sed neeviteble al la fina celo. 

Sed sub la regado de la Dia antaŭzorgo oni ofte povas 
ekvidi la homan intencon bonan aŭ malbonvolantan. Oni 
libere kaj malice asertas ke la monahoj de Caldey dum 
la tuta jaro fiksis la okulojn je la Eterna Urbo, kaj nur 
penis meti la mallaŭdon sur la episkopojn. Tio ne estas 
kredebla; iliaj agoj same kiel iliaj vortoj antaŭ kaj post 
la eliro kontraŭ-diras tiun akuzadon. Sed ne estas tiel 
facile trovi kontentigan respondon al la demando, ĉu la 
longaj diplomatiaĵoj de la anglikanaj aŭtoritatuloj ne estis 
granda malŝparado de tempo, intence kondukantaj al la 
fina krizo. 

Alterne, oni devas kredi, ke la episkopoj estis frapitaj de 
la spirito de blinda malsaĝeco, ĉiam farante rigoraĵojn 
en la plej nesimpatia maniero, ĝis la frapo de la subita 
krizo trovis ilin surprizitaj kaj sen rimedoj. 

La Abato respondis je la 21-a de Oktobro, esprimante 
bedaŭron, ke la Episkopo ne povas veni baldaŭ al la in- 
sulo kaj petante, ke li venigu du aŭ tri pastrojn, kiujn li 
konfidas, por ke ili donu al li ekzaktan informon pri la 
religia vivado en Caldey. Evidente li timas, ke la Episkopo 
faros regulojn sen simpatio aŭ vera kompreniĝo de la 
spiritaj bezonoj de la religiuloj, kiel povas okazi tro ofte 
en eklezio, kie la ĉefpastroj estas ŝtat-oficistoj pli ol pastroj. 

En la monato Novembro la Abato ricevis D-ron DAR- 
WELL STONE kaj S-ron W. B. TREVELYAN, kiuj zorge 
ekzamenis la vivmanieron de la monaĥoj kaj preparis 
plenan raporton por la Episkopo. Ili konsiliĝis amike kun 
la Abato pri la enhavoj de la raporto kaj sendis al li ko- 
pion de sia letero al la Episkopo de Oxford. Je la 8-a de 
Februaro la Abato ricevis longan leteron de la Episkopo 
mem. Ĝi enhavis kvar ĉefajn punktojn, kiujn mi mallonge 
resumos.. 

l. La Episkopo postulis, ke la tuta posedaĵo, insulo, 
konstruaĵoj, k. t. p., fariĝu la posedaĵo de la Eklezio de 
Anglujo, tiel ke ĝi ne povos aparteni al iu homo aŭ hom- 

aro, kiu ne estas Anglikana. Ni notu, ke en tiu afero la 
unua penso de la Anglikanoj estis ĉiam pri la „posedaĵo”. 

2. La Episkopo postulis, ke la Monaĥoj ĉiam uzu la 
Komunian Diservon (aŭ Liturgion) de la Angla Preĝlibro, 
kaj tute ĉesu uzi la Meslibron. La Pastroj devas ankaŭ 
diri la Maten- kaj Vesper-Diservojn laŭ la Anglikana uzado. 
Verŝajne li permesas samtempan uzadon de la Breviaro. 

3. La Episkopo postulis, ke la doktrino de la Senmak- 
ula Koncepcio de la Beata Virgulino, kaj (li opinias) la 
doktrino de ŝia Korpa Asumcio «estu forigitaj el la Breviaro 
kaj Meslibro! (Sajnas ke li jam forgesis, ke li tute mal- 
permesis la Meslibron mem.) Tiuj doktrinoj en lia opinio 
ne povas esti rajtigitaj „krom sur absolute Papa bazo de 
aŭtoritato.” 

4. Li postulas la ĉesigon de la Montrado kaj Beno de 
la Sankta Sakramento; kaj ankaŭ „verŝajne? de la Mon- 
trado de Relikvoj. 

Fine, li ne povas promesi, ke tiu listo estas kompleta. 

Eĉ de simple Anglikana vidpunkto tiu letero estas miri- 
ginda. La verkinto estas la estro kaj probatalanto de la 
tiel-nomataj „anglo-katolikoj”. Tiu estas la viro, kiu en 
en siaj propraj vortoj „volas trovi sin, en la eklezio de 
Anglujo, nun en la dudeka centjaro, unuanima trans la 
temparoj kun la antikva kristana Eklezio”. Kaj tiu estas 
la viro, kiu klarigas siajn finajn kondiĉojn sine qua non al 
la piuloj de Caldey; kaj li estas tiel senzorga, ke li „pensus”” 
ke li ne povas permesi la doktrinon de la Korpa Asumcio 
kaj li „verŝajne? ne povas toleri la honoregon al la relik- 
voj. Kaj fine li diras, ke tiuj aferoj ŝajnas al li esti klaraj 
kaj „resti ekster ĉiu ebleco de marĉando aŭ cedado”. 
Post tio la fino estis videbla. 

Kiel mi jam diris, en la antaŭa Kvadraĝesimo la mona- 
hoj serioze priparoladis pri sia pozicio en la Anglikana 
Eklezio, kaj pri sia devo al la Sankta Patro. Post plena 
diskutado ili decidis, ke ili ne trovis sutiĉe klaran montron 
pravigi forlason de sia estanta pozicio. Ŝajnis al ili, ke 
dum ili povas plenumi sian celon en la nacia eklezio, ili 
devas kredi, ke ilia laboro sin trovas tie, ĝis kiam ili ri- 


24 ESPERO KATOLIKA 


cevos klaran alvokon de Dio iri alien. Kiel unu amiko 
diris al ili, „La monaĥaro estas vera produkto de la 
Eklezio de Anglujo.” Sed nun la dirita eklezio rapidis nei 
siajn infanojn; ĝi anoncis, ke iliaj laboroj ne estas ĝiaj. 
lli povas resti nur kondiĉe, ke ili staras dum la tuta tago 
senlaboraj. Aŭ ili povas ludi je la monaĥa vivo sen la 
fido kaj la preĝregularo, kiu ebligas tian malfacilan taskon. 
Tio, kion la Protestanta Eklezio donas al la laikoj tiel 
laŭ ĝi, devas kontentigi la monaĥojn: fragmentoj de la 
Katolika Fido, derompaĵoj de la sakramenta sistemo. Gi 
ne scias, nek zorgas, nek komprenas la bezonojn kaj dan- 
ĝerojn de la interna vivo. Sen simpatio, sen sento, sen 
amo ĝi eraregas, kiel povus eraregi politikisto en episkopa 
seĝo. 

La Abato estis viro singardema; li deziris esti tute certa 
ekster ĉiu ebleco de dubo, ke la episkopo volas diri kion 
li diris. Li intencis legi la leteron al la monaĥaro je la 
16-a de Februaro; li sentis, ke estos kiel mortjuĝo. Ĝi 
enhavis nenion da aprobo aŭ kuraĝigo aŭ simpatio, nur 
severan postulon, ke ili tuj cedu posedaĵojn, librojn, preĝojn, 
kredojn, kaj poste pretigu cedi plu! La Abato skribis tuj 
al la episkopo esperante ricevi de li ion, kio povos pli 
moligi la perforton de la frapego. Li sciigas tion, kion la 
episkopo intencas malpermesi; li volus ekscii, kion li estas 
preta permesi. Li petegas, ke la episkopo certigu lin pri 
la doktrino koncerne la Sanktegan Eŭkaristion, kaj pri 
iliaj piaj kutimoj, kiujn li nomas kaj ankaŭ pri la alvoko 
de la Dipatrino kaj de la Sanktuloj. 

Oni mallaŭdis la Abaton pri tiu letero, kvazaŭ li intencis 
fari la kutiman kompromison. Pli verŝajne li intencis doni 
al la episkopo lastan oportunon por klarigi liajn intencojn 
kaj samtempe admoni lin pri la rezulto de tiaj postuloj. 
Li ne povis diri klare al la episkopo, ke li faras grandan 
eraron, sed la letero enhavis vualitan averton. La episkopo 
aŭ ne komprenis aŭ ne zorgis, eble li eĉ decidis, ke krizo 
estis dezirinda. Li respondis mallonge, ke li ne intencas 
fari malfacilojn pri la kredo je la Vera Ĉeesto de nia Dia 
Sinjoro en la Sanktega Sakramento, aŭ pri la Adorado de 

Li tie; kaj aldonis ke li preferas agi -laŭ sia antaŭklarigita 
metodo. 

Ŝajnas ke ekzistis iaj punktoj pri kiuj li sentis sin certa 
en la komenco; kaj tiujn li preferis decidi en la unua loko. 
Malfeliĉe, tiuj punktoj estis ĉiuj negativaj. 

La monaĥaro priparolis la postulojn de la Episkopo 
la 16-an de Februaro, kun la preĝo de la Eklezio sur siaj 
lipoj, „Libera nos, Deus Israel, ex omnibus angustiis nos- 
tris”. lli decidis unuanime, ke ili ne povas akcepti kondi- 
ĉojn, kiuj faros ilian vivon sub la Benedikta regulo tute 
neebla. Dudek-sep el ili (t. e. ĉiuj esceptinte kvar) sub- 
signis leteron, dirante: „La antaŭaferoj, kiuj ŝajnas al via 
Episkopa Moŝto tiel klaraj, ke ili kuŝas tute ekstere de 
ĉiu ebleco de marĉando aŭ cedado, tuŝas aferojn, kiuj 
estas esencaj al nia koncepto de la Katolika Fido; kaj 
viaj postuloj estas tiel decidigaj, ke ni estas devigitaj agi 
laŭ tio, kion ni kredas esti la Dia volo por ni”. 

La Episkopo skribis mallongan respondon, petante, ke ili 
reprenu tiun leteron kaj denove pripensu la tutan aferon. 

La Abato denove skribis tre longan leteron je la 22-a 
de Februaro de la nuna jaro. Li montris, ke la tuta demando 
rilatis al „aŭtoritato”. Sen la klara aŭtoritato de la Eklezio 
ili ne povas daŭrigi sian laboron. La Episkopo jam klare 
montris al ili, ke en la Anglikana Eklezio tiu laboro ne 
povas esti farita. Iliaj esperoj kaj celoj evidente malsuk- 
cesis rilate al la Eklezio de Anglujo. Ili ne povas cedi, 
kion ili kore kredas; ili ne povas daŭri teni en la nacia 
eklezio tion, kion la Aŭtoritato ordonas ke ili cedu. Ili 
do devas akcepti (en la frazo de la episkopo mem) „la 
absolute Papan bazon de aŭtoritato”. 

Li aldonis, ke la monaĥinoj de S. Bride's, antaŭe de 
Malling, al kiuj li estas „Vizitanto”, faris la saman decidon. 
„Ni submetiĝos, ĉar ni nun kredas, ke ne povas esti ia 
organizita kaj fortika formo de katolika vivo ekstere de 
la kuniĝo kun tiu Seĝo, for de kiu niaj anglaj prapatroj 
estis perforte apartigitaj”. 

La lastajn vortojn de la Abato pri tiu Ĉi afero ni trovas 
en la letero de la Abato, verkita en la Abatejo de Mared- 

sous je la 26-a de Aprilo 1913, kaj eldonita en Pax, kiu 
estas la kvaronjara gazeto de la monaĥaro. Multaj mal- 
dolĉaj vortoj, multaj riproĉaj kritikoj venas al la oreloj kaj 
okuloj de tiuj, kiuj faras ŝanĝon de sia religia obeado. Tio 
ofte ŝajnas kruela al ili kaj al iliaj amikoj, precipe kiam 
la novaj kunuloj, aŭ iuj el ili, estas preskaŭ tiel kritikemaj 
kiel la forlasintaj. Sed la letero de la Abato estas modelo 
de pacienco. Kiel simple li diras: „Tio, kion mi faris, ne 
estis facila afero, sed nekredeble malfacila”. Jen li parolas 
el koro. 

Ankoraŭ unu citon de lia letero. „Nun mi ne parolas 
por aliaj, sed por mi. Estas persona spirita sperto, kaj mi 
nur povas diri, ke en Februaro 18-a la tuta pozicio fariĝis 
klara al mi, kaj mi estis tute konvinkita, ke la Dia aŭto- 
ritato kaj unueco de la Katolika Eklezio estas trovebla 
nenie alie ol en la unuiĝo kun la Sankta Seĝo”. 

Je la 22-a de Februaro, la Festo de la Seĝo de S. Petro 
en Antioĥio, la Abato sendis leteron al Dom Bede Camm, 
kiu alvenis al Caldey en la 25-a. La sekvantan Vendredon, 
kiu estis la Festo de la Kvin Vundoj, Dom Bede oferis la 
unuan Meson en Caldey, kaj en la 3-a de Marto alvenis 
lia Moŝto Dom Kolumba Marmion, Abato de Maredsous. 
La ricevado de la Monaĥoj en la Katolikan Eklezion okazis 
feliĉe en la Festo de S. Aelred, la 5-an de Marto, kiam 
ĉeestis la Episkopo de Menevia, la Abato de Downside, 
kaj Abato Avignon de Caermaria. La Episkopo mem rice- 
vis la konvertantojn kaj faris la Meson kaj donis al ili la 
unuan komuniiĝon. 

Kiel mirinde la vortoj de i“ Meso de la Festo esprimis 
la sindonadon kaj ĝojon de tiuj, kiuj forlasis ĉion pro 
Kristo kaj Eklezio! Vere kaj juste ili povis ekkrii kun S. 
Petro, „Ecce nos reliquimus omnia et secuti sumus te”. Kaj 
kio pli kuraĝiga ol la promeso, „Omnis qui reliquerit... 
propter nomen meum, centuplura accipiet, et vitam aeter- 
nam possidebii”. 

Je tiu tempo la Monaĥaro konsistis el tridek-tri fratoj, 
t. e. naŭ fratoj en solenaj votoj, dektri en simplaj votoj, 
kvin Novuloj, kaj ses Oblatoj. Dudek-du fratoj estis rice- 

vitaj en la Festo de S. Aelred, kaj tri pli poste. Unu frato 
en solenaj votoj, du en simplaj votoj, unu Novulo, kaj kvar 
Oblatoj ankoraŭ restis en la skismo, kiam la Abato skribis 
je la fino de Aprilo. Ni preĝu senĉese al Dio por ili. 

El la monaĥinoj tridek-sep katolikiĝis, enkalkulate tri 
sekularaj, kiuj vivis en la domo. Tio estas preskaŭ ĉiuj. 

Kiel bonkore la Eklezio ricevas siajn revenantajn infanojn! 

Kiel gaje kaj kuraĝe ŝi renkontas ilin kaj akceptas iliajn 
donacojn, kaj alfaras ilin al siaj propraj celoj! Sen plendo, 
sen konfuzo ŝi vidas klare la esencajn karakterizajn fak- 
tojn de la situacio, kaj agas sentime. La Abato de Mar- 
edsous ricevis la: du societojn de monaĥoj kaj monaĥinoj 
kiel Oblatojn de S. Benedikto, kaj lasis Dom John Chap- 
man kaj Dom Bede Camm en Caldey por regi la monaĥ- 
aron dum la forestado de Abato Aelred, kiu nun estas 
Novulo sub Dom Marmion ĉe Maredsous. Oni esperas, ke 
post kelkaj monatoj la heroo de nia historieto revenos, 
vera monaĥo kaj vera Abato, por plenumi la laboron, kiu 
estas la deziro de lia animo. „Desiderium animae ejus 
tribuisti ei, Domine, et voluntate labiorum ejus non fraŭ- 
dasti eum”. 

A. H. NANKIVELL. 


Katolikemaj Movadoj en Bulgarujo. 


Verkis Johano KOZMA, 
greko-katolika kateĥisto en Szerencs, Hungarujo. 


La 21-an de Aŭgusto 1912, la katolika Tria en Buda- 
pest voĉdonis belegan deziresprimon. 1) La kongreso, aŭdinte 
mian senfortan paroladon pri la reunuigo de l orienta 
eklezio, aŭdinte ankaŭ la sukcesplenan paroladon de la 
katolikema anglikano, S-ro Francisko JAMES LANGFORD 
esprimis sian varman deziron: ke ĉiuj katolikoj en la mondo, 
kaj ĉefe la katolikaj Esperantistoj laboru ageme kaj preĝu 
plej konstante kaj fervore por antaŭenpuŝi la reunuiĝon 
de P skizmiĝintaj eklezioj al la Petro-Apostola Seĝo, por 

ke, kiel eble plej baldaŭ, la tuta Kristanaro estu en unu 
ŝafaro sub unu paŝtanto. 

Ĉu la katolikoj, kaj precipe la Esperantistoj preĝadis 
pli fervore? Nur Dio scias! Mi ne havas la rajton deman- 
dadi pri la spiritaj, gracaj motivoj, mi devas nur sciigi al 
la legantaro de E.K. la fakton, kiu ĝojigos ĉiun katolikon 
en la mondo: Bulgarujo — se ni preĝados iom pli fervore 
kaj iom pli konstante, — balde.ŭ katolik ĝ9s. 

En mia parolado dum la tria kongreso katolik-esperan- 
tista mi prononcis, ke nur politikaj kaŭzoj malhelpas la 
revenon de Pľ orienta eklezio al la diestarigita estreco; 
nune mi povas konstati, ke politikaj kaŭzoj revenigos la 
bulgarojn en la veran ŝafaron de Kristo. 

La bulgara deputataro, kiu dum la pasinta somero vizitis 
Romon, ricevis la respondon, ke la Apostola Seĝo ne faros 
paŝojn nek por, nek kontraŭ la reunuiĝmovadoj. La motivoj 
ja estas politikaj, kaj Romo ne povas aprobi la vidpunk- 
tojn, kiuj konsideras la konvertiĝon kiel politikajn rimedojn. 
Se Bulgarujo tamen revenos al la katolikismo: estu bon- 
veninta! (Corriere della Sera). Mem la neoficiala katolikaro, 
do la katolikaj unuiĝoj, societoj, personoj k.t.p. tamen 
devas labori ageme, kaj preĝadi fervorege, por ke la re- 
unuiĝo sukcesu, kvankam el politikaj kaŭzoj. Tiu-ĉi agado 
ne kontraŭdiros al la Roma respondo, ĉar Romo deziras 
la reunuiĝo el religiaj motivoj kaj permesas el politikaj 
motivoj. 

Vojoj de Dio estas neellerneblaj. Eble la nuna generacio 
konvertiĝos el politikaj motivoj, sed la postaj generacioj 
jam estos fidelaj kaj bonaj katolikoj en koro. Eble la nuna 
Bulgarujo trovos nur politikan kaj materialan feliĉon per 
la reunuiĝo, sed la venonta jardeko jam alportos per ĝi 
eternan spiritan feliĉon por la bulgaroj. 

Preĝu kaj laboru! 


E 

Daŭre de longaj centjaroj la Kristana bulgara gento estis 
submetita- al la turka regado. Multego da suferoj estis 


N-ro 90. 

portitaj de tiu kulturema popolo sub la malprogresema 
turka hegemonio. Ne estas mirinde, ke la bulgaroj ne povis 
trovi sian kvieton, ĝis ili elbatalis sian sendependecon. La 
unua jardeko de la XX-a jarcento sukcesigis por la bul- 
garoj atingi la tutsendependecon. Nur la t. n. makedon- 
bulgaroj restis sub turka regado. Por liberigi ilin Bulgarujo 
komencis la 1913-an kontraŭ-turkan militon. La celo ne 
estis atingita. La makedon-bulgaroj estis liberigitaj de la 
turka regado, sed plejparte falis sub grekan kaj serban 
regadojn. Kaj tiu sukceso ne alportis tiom da kultura gajno, 
ol da malgajno el nacia vidpunkto. Sub turka regado la 
bulgaroj povis konservi sian nacian kaj rasan karakterojn, 
sed la greka kaj serba regadoj klopodas perforte fari ilin 
grekaj kaj serbaj. Tiuj-ĉi estas la politikaj motivoj, kiuj 
maturiĝi helpis la ekpenson de l' proksimumiĝo al Romo. 

La ekleziaj kaŭzoj estas similaj. Inter la katolika kaj 
skizmiĝinta orienta (t. n. ortodoksa) eklezioj la dogmaj 
diferencoj estas nur tre malmultaj Nur disciplinaj diferencoj 
ekzistas, kaj la demando de ľ estreco, kiuj estas same tre 
facile interkonsenteblaj. 

Dum la turka regado, antaŭ la jaro 1860 la bulgara 
„ortodoksa” ') eklezio estis submetita al la grekaj patri- 
arĥoj en Konstantinopolo, loĝantaj en la faŭburgo Phanar 
(Fanar). Tiuj patriarhoj volis esti favorataj ĉe la turka 
„pordego”, kaj klopodis grekigi la bulgarojn. Grekajn pas- 
trojn, grekajn episkopojn sendis la patriarĥoj en Bulgarujon. 
Grekan liturgian lingvon ili uzis, kaj krom la subpremado 
ili ne havis alian celon, nur plenigi siajn monujojn. 

Dum la kvina jardeko de la XIX-a jarcento la dormanta 
bulgara popolo vekiĝis, kaj ekkomencis la movado: starigi 
bulgaran nacian eklezion. Rusujo — la protektanto de P 
greko-orienta eklezio en la Balkano — faris ĉion por 
malebligi la efektiviĝon de la bulgaraj deziroj. Tiam la 
pulparoj ekpensis la solvon: reiri en la katolikan eklezion. 


1 En la “sekvontaj partoj la „ortodoksa, ortodoksismo“ k.t.p. 
esprimoj estos uzataj en la senco, kiel la skizmiĝinta eklezio uzas. 
Do „ortodoksa eklezio“ == greka au ruza skizmiĝinta eklezio, ori- 
enta eklezio ne unuiĝinta. 

La organizado komenciĝis, jam estis nomita ld katolika 
ĉefepiskopo por Bulgarujo, kiam la rusaj diplomatistoj 
sonigis retiriĝon, kaj permesis, ke Bulgarujo estu submetota 
al sia propra eksarĥo, loĝonta en Konstantinopolo, kiu 
sendos samgentanajn pastrojn inter la bulgaran loĝantaron. 

Rusujo timis, ke la bulgaroj, sub la kultura influo de la 
propra, nacia eklezio, estos sufiĉe fortaj fari memstaran 
politikon en oriento. Bedaŭrinde la bulgaroj ne povis ek- 
koni la rusajn celadojn, kaj restis en la komuneco de la 
„ortodoksa” eklezio. Kaj Rusujo faris ĉion, ke la bulgara 
eksarĥo ne estu tute libera je P influo de la Fanar-a 
patriarĥo. 

La dua balkana milito pruvis por la bulgaroj, ke Phanar 
kaj Rusujo agadis tiamaniere, ke Bulgarujo preskaŭ devis 
morti. Tial la bulgaroj klopodas tute liberigi siajn ekleziojn 
de la Fanar-a kaj de la rusa influoj. La bulgara registaro 
jam ordonis, ke Jozefo, la bulgara eksarĥo ŝanĝu sian 
residejon, kaj venu loĝi en Sofion. La bulgaroj pli kaj pli 
deziras la unuiĝon kun la Roma Seĝo. Ili esperas, ke la 
katolika Bulgarujo, sub protektado de Hungarujo kaj Aŭstrio 


povos pli flori, ol sub la nesincera rusa protektado. 


sie 

Post kiam la bulgara gazetaro estis liberigita de la cen- 
zuro, kiu premis ĝin dum la militoj, tago post tago aperas 
artikoloj, kiuj pruvas, ke la bulgaroj estas trosatintaj je la 
boneco de Rusujo, kaj enuis la intrigojn de Phanar. La 
radikala ĉiutaga ĵurnalo Dnevnik publikis ĉefartikolon jam 
en la unuaj tagoj de septembro 1913, pri la neceseco de 
P reunuiĝo sub surskribo: Religio kaj nacieco. Ni konati- 
gos nur la plej gravajn partojn de la atentinda ĉefartikolo. 

„La eklezia unueco kun Romo plifortigos la nacian kons- 
cion de la bulgara gento, kaj prezentos povojn de la sama 
kultura progresiĝo, kion oni vidas ĉe la slavaj gentoj, kiuj 
jam longe antaŭe disŝiris la ligilojn kun la degenerinta 
Fanar-o. Estas la plejurĝanta tempo, ke ni forlasu ĉiujn 
interrilatojn kun la pagana ortodokseco, — tiu granda 
pekulo de la dua Romo, — kaj ekiru novan vojon. Brakoj 
de Romo ame nin atendas; ĝiaj pastroj havas amon al 

ni. Ni devas forlasi la imageman ortodoksismon! Pastroj, 
instruistoj, politikistoj, propagandu tiujn-ĉi pensojn! Per 
ilia efektivigo ni savos nian genton”. 

La oficiala organo de la reganta partio, la Veĉerna Posta 
(Vespera Poŝto) la 25-an de septembro publikigis ĉefarti- 
kolon pri la neceseco de l' reunuiĝo, kaj konstatis, ke 
neniu ilo ekzistas pli taŭga ĉesigi la maldolĉan situacion 
de la makedon-bulgaroj, ol reiri al la Roma Seĝo. Por pri 
paroladi kaj pritrakti la gravan temon, la ĵurnalo malfermis 
siajn paĝojn. 

En samtiu gazeto la saman tagon estis enpresita la arti- 
kolo de itu ortodoksa, macedon-bulgara pastro, kiu maldolĉe 
priplendas la malbenojn de l ortodoksimo. 

„Ni havas la bohemojn, polojn, slovenojn, karantanojn, 
kroatojn kaj dalmatojn. Tiuj-ĉi estas ĉu katolikoj, ĉu unu- 
iĝintaj (grekoj); sed ili restis memstaraj gentoj kun mem- 
staraj naciecoj, religiaj kaj kulturaj vivoj... Rusujo estas 
troege ortodoksa... Sed ĝia ortodokseco estas nur vorto 
senenhava. Nek minimume ĝi helpas remalsovaĝiĝi la kru- 
dajn morojn de l' homoj, nure ĝi taŭgas por kaŝi la hon- 
taĵojn, la mensogojn kaj la malnoblaĵojn sub greka mantelo. 
La ortodoksismo alvokis la turkojn kontraŭ la slavoj de 
Balkano; per ĝi subpremadis kaj piedpuŝegis la grekoj 
kune kun la turkoj la naivan bulgaran popolon daŭre de 
500 jaroj; en la nomo de tiu sama ortodokseco tiuj samaj 
grekoj nun volas denove ekstermi tiun saman popolon.” 

La 26-an de septembro la ĵurnalo Veĉerna Posta skribas 
la jenajn : 

„La katolika eklezio — diras ni?!) — havas siajn mal- 
helajn makulojn : la hispana inkvizicio, la Bartolomeo-nokto, 
la siciliaj vesperoj k.t.p., sed ni forgesis la sennombrajn 
inkviziciojn kaj Bartolomeo-noktojn de la konstantinopolaj 
patriarĥoj; tie?) oni havis ian ŝenkulpiĝon en la epoko, 
en la moroj de l' tempo, en la krudelemo de unu malgaja 
hispana reĝo, de unu pariza reĝino aŭ de unu sicilia reĝo, 
kontraŭ kiuj krudelaĵoj la katolika klero ĉiam levis sian 

1) Scie la skizmiĝintaro. 

2) En la okcidenta inkvizicio. 

protestan vocon! Sed ĉi-tie? 1) Post la falo de la bizanc-a 
imperio la patriarheco restis potenco sendependa, tamen 
kiom da inkvizicioj estis aranĝitaj de li kontraŭ la gentoj 
venkitaj, kiom da ĉenoj estis forĝitaj en liaj subteraj ares- 
tejoj por subpremi la naciojn ? Daŭre de longaj jarcentoj 
“la: patriarĥoj aprobis la tiranecon, la krudelecon, la barba- 
recon, kaj ĉiun-ĉi en la nomo de l' ortodoksismo. Tion li 
faras ankaŭ hodiaŭ. Ĉiam li fruntkisis la malhumanajn 
uzurpintojn de Bizanc, kaj aprobis iliajn malŝatindajn kaj 
hontegajn agojn. La paparo faris tutkontraŭe; kiel ruĝa 
fadeno, trapenetras ĝian historion ĝia kontraŭstraro kaj batalo 
kontraŭ la sangverŝoj, krudelaĵoj kaj senhumanaĵoj de l 
mondo, kvankam ĝi estis kiel-ajn potencega. Ambrosio de 
Milano, kiu elpelis la sangosoitan grekan imperiestron, 
Teodozion el la preĝejo, pro la sangoverŝado en Saloniki, 
ne sole staras en la katolika eklezio. Kaj li vivis en la 
epoko de barbaraj moroj; kaj kion diri pri la grekaj patri- 
arĥoj en la XX-a jarcento? — en la epoko de l” progreso, 
de P klereco, de P homaj rajtoj - Jen, je kia sangosoifanta 
pasio li benis la abundan elverŝon de la senkulpaj sangoj 
de l bulgaroj, kaj kiel trankvile li aprobis la krudelaĵojn 
de siaj barbaraj samsanganoj. Kaj kiam li estas farinta tion ? 
En la XX-a jarcento!” 

La artikolo memoras pri Las-Casas, la defendinto de l 
indianoj, kaj pri Massilono, kiu sukcesis timigi Ludovikon 
XIV-an, kaj daŭrigas jene: 

„Kiu trovas similajn ekzemplojn en la ortodoksismo ? 
Kia sovaĝa monstrulo estis /vano la Teruriga ? — orto- 
doksulo ĝis la frenezo... Legu nur Kovalshkijon! Vere S. 
FILIPO DE MOSKVO, estas nur nerimarkinda gnomo kom- 
pare je Ambrosio de Milano. 

„Dume la grekaj monaĥoj en Monto Athos kaj en aliaj 
lokoj estis flegantaj nur la sensciencecon kaj siajn grandajn 
stomakojn, la katolikaj monaĥoj disiris en la mondon, kiel 
predikistoj de P Evangelio, kiel misiistoj, kiel semantoj; 
ili konstruis preĝejojn. starigis lernejojn kaj ortfulflegejojn, 
eltrovis la literojn por blinduloj, (P. EPEE), kuracadas la 

1, En Phanar. 

malsanulojn (P. KNEIPP) esploris kaj priskribis la astrojn, 
(SECCHI, kaj nune en la observatorio en Bourges: P. MOREUX) 
Kiom da geologistoj, botanikistoj, tiziologistoj, kiom da ma- 
tematikistoj, arĥeologiistoj, sociologiistoj troviĝas inter 
ilit... 

„La plej karakteriza diferenco estas inter la katolikismo 
kaj la (greka) ortodoksismo, ke la unua havas martirojn 
de longaj centjaroj ĝis hodiaŭ, la dua havas renegatajn 
episkopojn, turkiĝintajn pastrojn, diakonojn kaj monaĥojn, 
kaj ĉi-tio estis same daŭre de ĉiuj jaroj, eĉ dum niaj tagoj.” 

La sekvintan tagon (27 Sept.) la Veĉevna Poŝta riproĉas 
la troan fierecon de la patriarĥoj de l!” ortodoksismo: . 

„La disiĝo de l' Kristanaro okazis dum la XI-a jarcento, 
kaj oni devas konfesi, ke en tiu fakto la grekoj estis la 
plej kulpintaj. De post la IV-a jarcento la Kristanismo en 
Konstantinopolo ekhavis paganan karakteron, la defendintoj 
de ľ pureco de l” kredo devis rifugi en Romo, kie ili 
trovis bonan rifugejon. Eĉ plu, la patriarĥo estis sin orna- 
manta je la titolo OIKOMENIKOS (universestro), dum la 
papoj subskribas sin de post Leono |: servus servorum Dei 
(servanto de servantoj al Dio). Bonvolu nur kompatri la spiri- 
tan ŝafaron de l' papoj - 220 milionoj - al la ŝafaro de l' pat- 
riarĥoj, kiu nur apenaŭ atingas 250 da miloj, kaj bonvolu klar- 
igi, kie estas la oecumenicitas! (universaleco)... Tiel traboris 
kaj trapenetris la grekan kristanismon la paganismo, ke nur 
malfacile unu de la dua diferenciĝi povas.” 

La 29-an de septembro tiu sama oficiala Veĉerna Poŝta 
la jenajn enhavas: 

„La leganto vidas, ke mi ne volas trakti pri la diferencoj 
de l' doktrino de l' katolika eklezio kaj de l' ortodoksismo. 
En nia epoko estas rimarkindaj ne la dogmaj nuancoj, sed 
plie la faroj, kiuj estis faritaj sub influo de iu religio. Por 
vidi, ke en kiu eklezio estas pli da vivo, elmontriĝos el 
la jena mallonga klarigo. Fine la reunuiĝo ne postulas 
radikalan Sanon en la ortodokseco. Anstataŭ la patriarĥo 
Joaĥimo aŭ eksarĥo Jozefo ni havos Pion X. 

„Erare estas diri, ke la katolikismo, se ĝi ĉirkaŭbrakos 
nin al sia brusto, devigos nin perforte, ke ni uzu la kato- 

likan latinan riton. Tio-ĉi estas malvero, ĉar ni havas unu- 
iĝintajn en Odrin, Kukuĉo, Eniĝe-Vardar, Saloniki, kaj en 
ties ĉirkaŭoj jam de post 50 jaroj, kaj eĉ proponita ne 
estis al ili, akcepti la latinajn cerimoniojn. Hia liturgio 
estas slava, ilia rito estas sama, kiel la nia, iliaj preĝejoj 
havas altarojn, !) iliaj diservaj ornatoj estas la samaj, kiel 
ĉe ni.“”) Kaj krom tio-ĉi, ili legas kaj skribas, ploras kaj 
preĝas en sia gepatra bulgara lingvo; kaj tiamaniere, mal- 
graŭ ilia malalta nombro, ili helpetas pli multigi la trezo- 
rojn de nia literaturo. Dume la grekoj anatemis niajn 
apostolojn, S. Cirilon kaj Metodon, kaj per tranĉiloj ili 
boris ties okulojn je niaj bildoj, la katolika eklezio ĉiam 
honoris ilin kiel grandajn sanktulojn, eĉ pli honoris ilin, 
Ol ni mem. 


„Niaj reunuiĝintuloj vigle partoprenis en la faroj de niaj 


1. La verkinto de l citita artikolo ĉi-tie ne volas esprimi tion, 
kvazaŭ la katolikaj temploj en latina rito ne estu provizitaj je 
altaro. Altaro en nia lingvo, kaj en la senco, kiun akceptis la 
latina eklezio, estas la tablo, ĉe kiu la sacerdoto oferas la s, meson, 
kaj havas tre malsamajn formojn. Altaro en la greka-eklezia senco 
estas la ejo, kie staras la s. frapezo (la latina alfaro), scie la s. 
tablo, ĉe kiu la s. meso estas oferata. Tiu-ĉi greka alfaro havas 
preskaŭ la saman sencon, kiel en latinaj preĝejoj la sankfejo, sed 
diferenciĝas de tio, ĉar ĝi estas apartigita per bildo-muro t. n. iko- 
nostazo, de la ceteraj partoj de l' preĝejo. 

2) Niaj bulgaraj fratoj povus esti tute certaj, ke Lia Papa Moŝto 
ne deziros ke ili lasu sian riton. En Hungarujo troviĝas unu ĉef- 
episkopo kaj sep da episkopaj eparĥioj, kiuj uzas la saman riton, 
kiel la bulgaroj. La arĥiepiskopa eparĥio, kaj 3 cpiskopaj eparĥioj 
(1450 paroĥoj) uzas la rumanan lingvon, 3 aliaj eparĥioj (526 
paroĥoj) uzas la malnovan slavan lingvon (tiun saman, kiun uzas 
la ortodoksaj rusoj kaj bulgaroj) kaj unu eparĥio (163 paroĥoj) la 
hungaran kaj grekan lingvojn en la diservoj (liturgio). Tiuj-ĉi 
greko-katolikoj eĉ vorton ne lasis ĝis nun el sia orienta rito. Eĉ — 
se iu memvole ŝanĝus sian riton, ne povas aliĝi al la latinritanoj 
sole, se la greko-katolika episkopo permesinta, kaj la Roma Seĝo 
aprobinta estis. Krom Hungarujo multnombre troviĝas unuiĝintaj 
orientritanoj en Aŭstruja-Polujo (Galicujo) kaj en Italujo. En 
Galicujo estas la slava rito uzata, en /falwjo la greka. 

regimentoj en Makedonujo; forte ili batalis pro la bulgara 
nomo en ambaŭ militoj... kio nune disigas nin de tiuj 
bonaj bulgaroj? Unika vorto! Do disfaligu ĉi tiun solan 
malhelpaĵon, kaj kune kun ili, ankaŭ ni enpaŝu en la ĉir- 
kaŭon grandan de l Europa civiliziteco. Savu nin mem 
el la mallarĝa rondo de la mezepokaj konvencioj, kaj 
enŝpiru la puran aeron de libereco. 

„Granda estis nia sufero, longa estis nia atendado, kaj 
len, ni estis simplaj pekoferoj de ili, por la ortodokseco 
kaj slavismo, kiu kostis tiom da suferoj, kaj vivon de 
centmil da niaj viroj. Abomene ni forĵetu la devizon: „Pli 
volu la turkan turbanon, ol la papon tiaron!” Ĉar la naci- 
eco estas tre kara por ni, — por savi tion, ni iru la vojon, 
kiun iras la pli bona, pli inteligenta kaj pli kleriĝinta du- 
ono de l' homaro...” 

La gravaj artikoloj trovis siajn efikojn. Tion atestas la 
dimanĉaj kunvenoj. Nek unu el la sociaj klasoj estis sen 
reprezentanto en tiuj gravaj kunvenoj, kiuj pritraktis la 
aferojn de l' reunuiĝo. 

La 26-an de oktobro okazis la unua dimanĉa kunveno 
kaj la 2-an de novembro la dua. Ceestis ortodoksaj pastroj, 
profesoroj, oficistoj de militistaro, komercistoj k.t.p.. 

En la unua kunveno la fama bulgara arĥeologiisto Mirko 
Marinov elmontris, ke la eklezia unuiĝo estas la sola ilo 
por savi la makedon-bulgarojn. Forlasu la ekleziajn formojn 
ĝis nun uzatajn, kaj rekonu la estrecon de l” papo! La 
papo, kiu havas ankaŭ politikan influon krom la eklezia 
potenco, ne permesos, ke la bulgaraj preĝejoj kaj lernejoj 
en Makedonujo estu malkonstruitaj. Je sama senco parolis 
advokato D-ro GRABJASCO kaj regimentestro S-ro MIHAJ- 
LOVSKY, kiu jene finis sian entuziasmoplenan paroladon : 

„Hodiaŭ, kiam Bulgarujo batalas por vivi aŭ morti, estas 
rajte, ke ni interrompu niajn ĉiujn rilatojn al la rusa orto- 
doksismo, por ke ni trovu manieron por savi nin mem. 
La unikan manieron de l savo ni konsideras esti en la 
reunuiĝo. Por pli fortigi ĉi-tiun movadon, estas necese, ke 
la bulgara s. sinodo prenu la gvidadon ae l movado”. 

Unu instruisto, Nikolao STANEV malaprobis la ekpenson 

de P unuiĝo. Li timas, ke Rusujo estos ankoraŭ pli mal- 
amika al Bulgarujo post la unuiĝo, ol nune. La kunveno 
tute malaplaŭdis lian paroladon. 

En la dua kunveno ĉeestis multe pli, ol en la unua. La 
bulgara verkisto Nikon SOFRONY en belega parolado kla- 
rigis, ke la bulgara gento devas unuiĝi al la Roma eklezio. 
Ekleziaj, sociaj kaj naciaj motivoj postulas la unuiĝon. La 
bulgara popolo nur tiamaniere povos gardi sian memstarecon. 

Majoro SALABASEV entuziasme deklaris, ke nur per la 
tnuiĝo Bulgarujo prosperos. Lia parolado estis interrom- 
padita per entuziasmaj krioj tre ofte: „Akceptu la reunu- 
iĝon’ La eksa lernejinspektoro de la distrikto Vodena, 
S-ro Kristoforo NEJKOV elmontris, ke 65.000 da bulgaroj 
kaj nur 12.000 grekoj vivas en la Vodena-distrikto. Tamen 
la grekoj klopodas subpremi la bulgarojn per fero kaj 
tajro. 

„Gefratoj! — li finis sian paroladon, — Ne estas per- 
mesite, ke ni lasu perei ĉion, sur tiu sankta teritorio, kio 
estas bulgara. Ni ne povas rigardi sentare, ke sur la teri- 
torio, kie nia unua historioverkisto P. PAISY instruis, kie 
la unua bulgara presejo estis starigita, kie episkopo Klemento 
kaj caro Samuelo vivis, oni ekstermu la bulgaran lingvon, 
kaj disvastigu la grekan. Tial same ni devus fari interligon 
kun Romo, kaj akcepti la unuecon. Tiamaniere ni tute 
disiĝos de la serboj, grekoj kaj rumanoj, kiuj deziras nin 
asimili” J 

Fine parolis la bulgaro katolika profesoro S-ro CAFLI- 
KOV, kiu elmontris, ke nur malgrandaj diferencoj estas inter 
la katolikaj kaj ortodoksaj dogmoj, kaj tial la popolo facile 
povas akcepti la katolikecon. 

Fine la kunveno decidis starigi nacian ligon por prepari 
la reunuiĝon. La nacia ligo petis la registaron kaj la pastra- 
ron por energie subteni la unuiĝajn movadojn. 


K k 
Jen, la gravaj faktoj, en kiuj mi sentas, ke niaj katolikaj 
gesamideanoj ne vane preĝis. Precizan statistikon ni ne 
havas. Ni nur scias, ke en Makedonujo naŭ eksarĥanaj 
episkopoj loĝas, scie en Usktib, Veles, Monaster kaj Vehrida 

(sub serba regado), en Karaferia, Kukuĉa, kaj Seres (sub 
greka regado) kaj en Mevrokop kaj Strumica (sub bulgara 
regado). La eksarĥana loĝantaro en ĉi-tiuj naŭ eparĥioj 
estas proksimume 1.800.000; se ni aldonos la ortodoksulojn 
de Bulgarujo, ni konvinkiĝos, ke la unŭiĝo movado, se 
sukkeson havos, pli altigos la nombron de l' orientaj kato- 
likoj proksimume je 5 milionoj. ` 

Cu ne ĝojiga espero? 

Nur kelkajn vortojn mi aldonas. 

Gesamideanoj! Jen la favora okazo ankoraŭ pli fervore 
efektivigi la cititan deziresprimon de nia budapesta kon- 
greso. Per la Esperanto ni povus tre antaŭenpuŝi la pro- 
greson de l' katolikemaj sentoj. Nur ne domaĝu iom da 
laboro, iom da preĝado, kaj iom — da mono. | 

Jen miaj proponoj. 

Niaj katolikaj gesamideanoj komencu korespondadon kun 
bulgaraj gesamideanoj. Klopodu elmontri en leteroj la 
bonojn kaj benojn de l reunuiĝo, ĉu spiritajn ĉu materiajn. 
Kaj se oni spertos ian katolikemecon, oni entuziasmigu la 
bulgarajn gesamideanojn, kaj persvadu ilin, por ke ili varbu 
novajn anojn por la ideo de unuiĝo, katolikiĝo. 

Diskonigu inter ili nian karan gazeton, Espero Katolika, 
kaj per via konstanta laboro ebligu, ke E.K. estu en la 
favora situacio dissendi senpagajn numerojn en Bulgarujon, 
kaj disdonigi broŝurojn, kiuj antaŭenmovus la reunuiĝan 
movadon. (Tial varbu novajn abonantojn !) 

Kaj fine preĝu, preĝadu, senĉese, seninterrompe! Kaj 
kredu, ke fariĝos, kion ni petas ke ĝi efektive fariĝu laŭ 
la Krista promeso.') La cirkonstancoj estas favoraj, eluzu 
por savi milionojn da animoj! 


1) Mat. XXI, 22. 


EĤOJ DE LA KATOLIKA KONGRESO EN ROMO. 
Koloseo. 
(NOKTA VIDAĴO). 


Luno lumigis, per lumo arĝenta, 
Grizajn ruinojn de P cirkmonumento; 
Ombroj vagadis tra helaj ruinoj, 
Ombroj de viroj kaj de virgulinoj. 
Kantoj sin levis al blua l'aero, 
Kantoj, neniam aŭditaj sur tero, 
Plenaj je dolĉa ĉielharmonio, 

Kiel kantadas Vanĝeloj al Dio. 

Kaj mi, vagante, pripensis kun emo: 
Sango martira, milobla, vi, semo: 

Vi ja semiĝis dum longaj jarcentoj, 
Kaj vi produktis la pacon de l gentoj! 
Sango kristana, ekzemplo vivanta, 
Al vi revenos l” homar’ doloranta; 
Viajn virtegojn bezonas ľ homaro, 
Por ke ĝi iĝu de nove frataro. 

Sur Koloseo, moderna, ruina 

Nova sin levu arkaĵ' Konstantina. 


Roma, 5-9-13. Oscar VAN SCHOOR, 
Antwerpen. 


FORO ROMANO. 


Sic transit... 
Kie vi estas, granduloj de l'tero, 
Imperiestroj de monda la sfero, 
Kiuj per grandaj, vastegaj arkaĵoj, 
Temploj, palacoj kaj lukskonstruaĵoj, 
Volis por ĉiam konigi en rondo 
Ke vi fariĝis la estroj de l'mondo ? 
Dioj, Diinoj de P mondo de Romo, 
Nur elpensaĵoj de l’ cerbo de homo 
Sen ia forto, sen volo ajn ia, 
La ruiniĝon de l regno la via 

Vi rigardadis, kaj sen kontraŭstaro, 
Vidis vi, kiel, dum jaro post jaro, 

Fido kaj kredo al vi, el la gentoj, 

Tute forflugis ..... kaj la monumentoj 
Ciuj disfalis; silento atestas 

Vian vantecon; ruinoj nur restas, 

Kiuj sciigas, el fundo de I'Foro: 

„Tiel forpasas de l'mondo la gloro! 


Romo, 5-9-13. Oscar VAN SCHOOR, 
Antwerpen. 


LA VENĜO DE PATRO NOC. 


De Mario Amelio baronino de Godin. 


Li, kiun oni de Janina ĝis Korica, de Elbasan ĝis Berat 
kaj de Berat ĝis Argirokastro kaj Delvino nomis „la longa 
Gjerk”,“) iris dum Paskodimanĉo Janina”'n en la preĝejon. 

„La longa Gjerk” li estis nomita, ĉar lia longo estis 
ĉirkaŭ unu metro kaj okdek centimetroj, kaj la nigra ŝaf- 
pelto ĉirkaŭvolvanta lin de la ŝultroj ĝis la genuoj donis 
al li ion gigantecan. Sed gracia li estis kaj lerta kaj ankaŭ 
faciimova! Por la festo li estis veninta de ursoĉasado sur 
la montoj de Samarina, iom, ĉar oni dum tiel gravaj festo- 
tagoj ja iras en preĝejon, kiam oni povas ebligi tion, sed 
ĉefe, ĉar li aŭdis, ke Patro Noc,““) kiun ili antaŭ nelonge 
pastrigis, predikos dum la Paskofesto. 

La longa Gjerk kaj Patro Noc, ili konis unu la alian de 
infanotempo, ĉar ili ambaŭ devenis de la sovaĝaj montoj 
de Alt-Albanujo, de kiuj la pastro venis antaŭ nelonge, 
por pastri, kaj la longa Gjerk jam antaŭ jaroj, por eviti 
persangan venĝon — kaj ĝuste la persangan venĝon de Noc. 

Ĉar komencinte de ilia junuleco, ili ambaŭ sin malamis 
reciproke. Kiam Gjerk eĉ nur ekpensis la motivon de tiu 
malamo, liaj okuloj ekfulmis kaj lia mano ekprenis la 


#) Gjerk: Georgo. — 5) Noc; Antono, 

ponardon, kiun li ĉiam portis sub la ŝafpelto en maniko 
de sia jako. Antaŭ dek jaroj la fratino de Noc estis la 
edzino de Gjerk kaj Gjerk tiam dum disputo mortpikis ŝin. 
Li kunmordis la lipojn, kiam tio venis antaŭ la okulojn de 
lia animo, ĉar — Dio scias — en tiu disputo li estis prava 
kaj ŝi malprava. Dum voĵaĝo de Gostivar Kalkandele'n ŝi, 
sciu, Ĉiam rigardis al kuzo akompananta ilin; post kiam 
ili tiam estis alvenintaj, Gjerk riproĉis ĝin al ŝi — ŝi ob- 
stinis — kaj tiam Gjerk puŝis la ponardon en ŝian koron. 
Ĉu li estus Albano, se li ne gardus la honoron de sia 
domo ?! 

Sed la tuta gento de lia edzino sin levis kontraŭ li. 
Unu semajnon post lia faro, Noc, kiu nun estas pastro, 
mortbatis la patron kaj la fraton de Gjerk; kie ajn Gjerk 
iris aŭ staris, oni spionis post li, tial li fine forkuris Sud- 
Albanujon. 

Nun tie ĉiu sciis pri lia braveco, pri la freneza kuraĝo, 
kun kiu li ĉasadis, kaj efektive estis mirinde, ke la famo 
pri Gjerk, kreskanta de jaro al jaro, ne venis ĝis la gento 
de Noc, tiel ke ilia venĝo ne ankaŭ en la suda parto de 
la lando atingis lin. 

Pri tio Gjerk iutempe ekmiris, memorante la okazintaĵojn, 
kiuj forpelis Jin el la hejmo, kion li eĉ ne bedaŭris, ĉar li 
amis sian senkatenan vivon de ĉasado — tial li ankaŭ 
nur malofte repensis pri ĉio tio. Pli ol por iu ajn Albano 
estis por li pafilo kaj ponardo la plej intimaj amikoj. 

Sed malgraŭ tio — kiam li antaŭ kelke da semajnoj ree 
aŭdis pri Noc kaj sciiĝis, ke tiu fariĝis pastro, la scivolo 
venis super Gjerk'on kiel ebrio; li nepre devis revidi sian 
malamikegon en altaro, revidi lin ĝuste en la preĝejo! Kial 
ĝuste tio efektive instigas lin, tion Gjerk ne povus diri, 
ĉar, se li ja sciis persekuti postsignojn de ĉasaĵo, se li 
eĉ laŭ la plej malforta piedsigno en neĝo aŭ tero divenis 
la specon de besto — en la animoj de homoj, en sia propra 
kaj en la animoj de aliaj, li ne trovis vojon; animo de 
homo kun siaj milspecaj afektoj estis por li fremda neko- 
nata lando. 

Nun li apogis sin je ligna kolono proksime al la preĝej- 

opordo, alten sin levinte, firme volvinte sin en sian ŝaf- 
pelton, kaj li ne movis sin, apenaŭ okulharo movetiĝis. 
Lia rigardo glitis super la vicoj de preĝantoj alvenintaj 
iom post iom por la festa Diservo, super la viroj en vastaj 
malhelaj faldoriĉaj manteloj, broderitaj aŭ ne broderitaj, 
laŭ riĉeco kaj rango — super la kapoj de tiuj Sud-Albanoj, 
super la longaj vicoj de virinoj en blankaj vualoj altigitaj 
super la harligoj, profunde sin teren klinantaj — ĝis la 
altaro kun ĝia malriĉa ornamo, en malforta lumo de ĝiaj 
malmultaj kandeloj, kaj ĝi haltis sur la statuo de l” Revi- 
viĝinto, kiu kronis la ĉefan altaron. Mizera statuo ĝi estis, 
en akrekolora blua mantelo, kun akreruĝa standardo el 
papero en la dekstra, dum la maldekstra estis levita benante, 
kiel montrante la savigan vundon. 

Da ĉiuj tiuj detaloj Gjerk efektive vidis neniom, liaj lipoj 
ridetis, ĉar li imagis en sia spirito Noc'on, kiu nun tuj 
aperos sur la predikejo. Klare li volis observi lin; bonŝance 
la suno hele brilis tra la malgrandaj preĝejofenestroj, oni 
do bone povos ekkoni, ĉu Noc havas ankoraŭ tiun saman 
delikatan vizaĝon de knabino, kian pli frue, kiu tiom dife- 
renciĝis de la kuraĝplenaj trajtoj de Gjerk. 

Kial Gjerk ridetas, tion li mem ne sciis precize. Saman 
senton li havis, senton de ebrieca ĝojo, kian li havis, sci- 
ante urson sensuspektan antaŭ la tubo de sia pafilo; ĝi 
instigis kaj tiklis lin, ke li renkontos viron evititan dum 
dek jaroj pro savo de sia propra vivo. Gjerk povos observi 
Noc'on dum du horoj, oportune, precize, kaj tiu nenion 
scios, nenion divenos de tio. 

Jen, malpeza paŝo sonoris sur la ŝtuparo de la predikejo, 
tio estis la paŝo de Noc, paŝo mallaŭta kaj senbrua kaj 
facilmova — nun blonda verto vidiĝis, nun la tuta vizaĝo, 
nun ŝultroj kaj brakoj de l' pastro aperis super la balu- 
strado de la predikejo. 

Gjerk”on io trakuris de verto ĝis plando kiel frapo; jes, 
jes, ĝuste tiun saman knabinan vizaĝon Noc havis ankoraŭ, 
tiujn samajn bluajn okulojn de kolombo, kiujn Gjerk ja 
memoris ekfulmintaj en soifo pri sango kaj en avido de 
mortigo, tiel, ke ili subite fariĝis kiel la okuloj de alia. 

Nun ili vagadis super la amaso, kiu pretiĝis por aŭs- 
kulto; mallonga paŭzo — kaj la pastro komencis: „La 
paco de la Reviviĝinto estu kun vi!” 

La paco, pensis Gjerk, se li scius, ke mi staras ĉe liaj 
piedoj. Tio efektive ŝajnis preskaŭ gaja penso por li. 

Per mallaŭta voĉo, kiu estas apartaĵo de Albanoj, la 
pastro sur la predikejo daŭrigis paroli pri la paco, pri tiu 
paco, kiun la Reviviĝinto alportis al la homoj, kaj pri la 
amo, kiu pro Li ĉiujn devus kunligi kiel fratojn. 

Gjerk ekaŭskultis kaj tiam subite moko ektremetis ĉir- 
kaŭ liaj lipoj, ĉar la pastro diris: ”Kelkfoje estas, kvazaŭ 
la leĝo de paco kaj de amo ne valorus por ni Albanoj, 
ĉar ni nenion scias pri paco, nenion ni volas scii, VIVO 
ŝajnas al ni bela nur kun pafilo en mano, kun aventuremo 
en koro, eĉ du, kvar, ses, eĉ dek el niaj samnacianoj falu 
kiel ĝiaj viktimoj. Vere, nia vivo estas vojo de aventuro 
al aventuro, de batalo al batalo, kaj kiu el ni komprenis 
la doktrinon de la Reviviĝinto? Kiu el ni volus, ke estu 
alie? Ne, pacon ni ne konas; por savi iun ajn, volonte ni 
devus fordoni nian vivon, sed ni, ni mortbatas, pro nia 
stranga, severa, malmola honoramo, fraton kaj fratinon, 
kaj ĉiu mortbato ja estas perfido je Kristo.” 

Tiu hipokritulo, pensis Gjerk, kiom li mensogas kaj trom- 
pas; kaj dum Gjerk pensis tion, lia mano ekkaptis la pa- 
fileton en lia zono: - nun mortpafi tiun, kiu parolis pri 
amo, kaj kies manoj tamen gutadis de sango de proksimulo! 

Sed jen, la pastro sur la predikejo diris ion, kio halti 
ordonis al Gjerk, kaj kio ankaŭ en la ceteraj aŭskultantoj 
sutokis la koleron, kiu estis vekiĝonta en ili: „Mi estas 
Albano, kiaj vi, en miaj vejnoj frapas la sovaĝa sango de 
Alt-Albano, miaj manoj estas eble pli kulpaj ol viaj”, — 
dum tio la pastro etendis la blankajn delikatajn manojn, 
kvazaŭ li volus ĉiujn alĵuri, ke ili ja aŭskultu liajn vortojn 
kaj akceptu ilin en siajn animojn; liaj okuloj dum tio 
havis brilon preskaŭ superteran. „Se vi pekis kiel mi, mi 
alĵjuras vin pro la Reviviĝinto, klopodu penti, kiel mi klo- 
podis penti!...” 

Kion pluan la pastro diris, da tio Gjerk aŭdis neniom, 

li repuŝis la pafileton en la zonon kaj interplektis la brak- 
ojn, por mediti pri ekpenso, kiu subite venis al li kaj kiun 
etektivigi li sentis sin instigata kiel dum trokuraĝaj ĉasoj 
sur la krutaĵoj de Samarina. 

Ciam ree li pripensadis — tiu penso GjerK'on ensorĉis, 
tute okupis kaj jam ne ellasis lin. Gjerk sciis, ke la penso 
estas freneza, la plano sovaĝa — aŭ, ĉu ĝi tamen ne 
estis tia ? 

Gjerk aŭdis jam nenion de la fino de l” prediko, sed li 
ankaŭ apenaŭ vidis, kiel Noc diris la meson — pli frue 
ol ĉiuj li iris el la preĝejo, kaj ekstere, antaŭ la pordeto 
de la sakristio, li stariĝis en tuta sia alto. Tie Noc devis 
pasi lin. Minuto post minuto pasis, la lago antaŭ la piedoj 
de Gjerk briletis, kaj ĝia lumado kaj briletado igis kreski 
la malpaciencon de ľ ĉasisto, kiel ankaŭ la alfluo kaj la 
refluo de la ondetoj ec pligrandigis ĝin. 

Fine, fine la pordo estis malfermata, kaj la blonda pastro 
staris antaŭ Gjerk. „Noc”, tiu kriis. La juna pastro rapide 
sin turnis, alrigardis Gjerk'on per grandaj rigidaj okuloj — 
kaj malrapide lia mano prenis al la ponardo, kiun ankaŭ 
li Ĉiam kunportis. 

„jes, estas mi,” diris Gjerk, „rigardu min, ekpuŝu, se vi 
volas, sed vi ne faros tion, vi pacema, vi amema”. Moko 
preskaŭ sufokis lian voĉon. 

„Silentu,” la alia raŭkavoĉe interrompis lin, metante la 
manon, kiu forlasis la ponardon, sur lian brakon, „ne in- 
citu min! Ĉu ne sufiĉas, ke mi dum ĉiuj tiuj jaroj ne 
persekutis vin, ke mi retenis mian genton spioni post vi, 
kvankam mi sciis, ke vi estas inter Samarina kaj la mar- 
bordo ?” 

Sed Gjerk daŭrigis moki: „Mi ja ne incitas vin, mi ja 
nur parolas kun vi, tion vi, kiu tiel eminente scias paroli 
pri la Reviviĝinto, ja povos toleri. Ke vi estas mortbatinto, 
tion mi scias, ĉu vi estas hipokritulo, tion mi dezirus scii; 
mi diros ion al vi, Noc,” kaj la mallaŭta voĉo de Gjerk 
nun klukis pro emocio, „tie transe estas kaverno, ĉu vi 
vidas ĝin trans la lago en la hele superbrilata montomuro ? 
Ĝis tiu mi irados antaŭ vi, mi ne movos min, mi ne retur- 

nos min. Ekpuŝu, kiam vi volas, sed, se vi prenos sur vin, 
kion mi nun diros al vi, se mi sendifekta alvenos tie 
supre, mi kredos je la vortoj de via prediko.” 

Neniun pluan silabon li aldiris, kaj la alia nenion rediris. 

La okuloj de Gjerk glitis ankoraŭ unufoje mokeme -kaj 
plenaj de malamo super la palan vizaĝon de lia malamikego, 
tiam li sin turnis kaj malrapide, per tute gravaj paŝoj, kun 
la soleneco de Albano, li ekiris al la celo en la monto- 
muro. Gjerk aŭdis, ke Noc lin postiras, kaj liaj fingroj sin 
krampis ĉirkaŭ la pafileto, ĉar, Dio scias, se la alia ekpu- 
ŝis, per sia lasta forto li venĝos sian vivon je tiu; se tiu 
lin ne maltrankviligos — sed tio ja ne estis ebla. 

Stranga sento supervenis Gjerk'on ; kion li ja efektive estis 
entrepreninta ? Sin mem li estis strariginta antaŭ la ponar- 
don de sia malamiko, kiun li tiel obstine estis evitinta — 
pro kaprico, pro freneza kaprico. Certe tiu ekpuŝos, eble 


nun tuj! 
Gjerk ne returnis sin, li ne rapidigis siajn paŝojn — Alba- 
noj ja scias morti — sed li sentis sin iranto sur lasta vojo. 


Li rigardis la sunon: Kiam ĝi staros en zenito, li pensis, 
mi estos morta, kaj kiam la ombroj malleviĝos super la 
montojn, la urbon' kaj la lagon, mi estos malvarma. 

Li aŭdis la paŝojn de Noc. Li kaj lia persekutanto ĵus 
suprenrampis sur la deklivo, kaj Gjerk aŭdis ankaŭ, ke la 
juna pastro forte kunpuŝas la dentojn. 

Kiom plena da malamo li estas, Gjerk pensis, kaj li ĝojis, 
ke tiel la malsincereco de lia malamiko evidentiĝas, li ĝojis, 
kvankam tio signifis sian propran vivofinon — kaj tiam li 
ekmiris de paŝo al paŝo, de minuto al minuto, ke, spite 
tio, nenio okazas. 

Se li nur unufoje estus rigardinta post si, li estus vidinta 
la junan pastron Irantan post li kun klinita kapo — li estus 
ankaŭ povinta observi en la malgranda delikata vizaĝo la 
animan batalon de sia malamiko, la internan emocion, kiun 
subpremi Noc klopodis. 

Tio ĉi terura estas mia pento, pensis la juna pastro, kiel 
mi povis pensi, ke mi pentis, ne povante, pro la Revivi- 
ĝinto, rigardi ankaŭ tiun kiel mian fraton, kiel mi povis, 

antaŭ ol fari tion, paroli en la preĝejo antaŭ ĉiuj kreduloj 
pri mia pento? 

Jam longe ili ambaŭ estis pasintaj duonon de sia vojo, 
nur proksimume cent paŝojn ankoraŭ malproksimaj de la 
pinto de P montodeklivo superbrilata de la suno, kiam la 
pastro ekprenis sian ponardon kaj ĝin forĵetis malproksimen 
de si; tintante ĝi falis super la ŝtonegoj valen! Gjerk ja 
aŭdis tion, sed li ne komprenis ĝin -- tiu eltiris sian tranĉ- 
ilon, li pensis, kaj dum tio li perdis la tranĉilingon. Dum 
la sekvonta sekundo nun la ekpuŝo devis okazi, Gjerk ne 
povis kompreni, ke ĝi ne okazas. 

Sed per tio, ke la juna pastro forĵetis sian ponardon, 
lia interna batalo ankoraŭ ne estis finita; li rigardis siajn 
manojn kaj li sciis, ke ili estas manoj malmolaj kiel ŝtalo, 
kaj li pensis, ke li povus sufoki la mortiginton de sia 
fratino, ke en lia hejma lando naŭdek naŭ viroj el cent 
lin insultus senkonscienculo, se li tion ne faris. Sed nur 
dum unu momento li pensis tion, tiam liaj manoj inter- 
plektis kaj firme tenis sin. 

Gjerk dum tio estis veninta ĝis kelke da paŝoj al la 
groto, ĉiuj liaj pensoj kaj sentoj estis cedintaj antaŭ tiu 
sento de ne priskribebla miro pri io stranga, mirinda; la 
sunobrilo kaj la rebrilo de la lago, ĉio tio penetris en la 
animon de Gjerk kiel lumo de io supertera, kion li ĵus 
ĉeestas. Sed tio ja ne estis ebla, ne pensebla. Noc sen 
dubo atendas ankoraŭ ĝis la lasta momento, ĝis la plej 
lasta. Spiro ekmankis al Gjerk, la lastajn sekundojn de 
sia vivo travivi kun konscio, tio estas io stranga, kio kiel 
fingroj prenas al la gorĝo. Kiam ankoraŭ nun nenio okazis, 
Gjerk pensis: Kio estas tio? Kio estas tio? Kaj lia koro 
tremis, ne pro la danĝero, sed pro la grandiozo, kiun tiu 
horo alportis al li. Nun la piedo de Gjerk ektuŝis la ran- 
doŝtonon de la kaverno, nun li returnis sin, nun li vidis 
al sia malamikego — kaj trovis en ties vizaĝo rebrilon de 
tiu paco, pri kiu la juna pastro estis parolinta en sia 
Paskoprediko. 

Tiam Gjerk eksurgenuis: „Patro”, li petis, „pro la Revi- 
viĝinto, benu min!” 


46 ESPERO KATOLIKA 


Kaj la juna pastro metis ambaŭ siajn tremantajn manojn 
sur lian kapon. 
Esperantigis Joh. SCHRÖDER, 
Wien (AUstrio). 


Vera Rakonto. 


Ĵus la pastro finis sian matenmanĝon. Li estis prome- 
nanta en sia ĝardeno, kiam li ekvidis, malproksime, pol- 
vonubon. Dum li rigardis, la polvonubo alproksimiĝis. — 
Tiam li rekonis (tute kiel li konjektis) rajdanton alflugantan 
tiel rapide kiel povis lin porti la ĉevalo. Oni rajdas rapide, 
en Texas, sed tiu viro galopis tiel fulme, tiel furie, ke la 
pastro tuj komprenis, ke okazis ia malfeliĉo. Tuj li eliris 
renkonte al la rajdanto. 

lli ŝajnis tutaj epokoj, tiuj dek minutoj inter la momento, 
kiam li unue ekvidis la rajdanton, kaj momento, kiam fine 
la viro senspire haltis antaŭ la pastro. 

„Kien?” kriis Patro Pat eĉ antaŭ ol la ĉevalo haltis. 

Li ja divenis, ke iu malsanas, kaj, en tiaj okazoj, ne 
Patro PAT perdis tempon. 

„Farmodomo Crosskeys”, vokis la viro; „Patro, pro 
Dio, rapidu, alie vi alvenos tro malfrue... Mia edzino... 
ŝi terure malsanas. Kunprenu vian plej fortan ĉevalon, kaj 
mi donos al vi alian, se ĝiaj fortoj ne sufiĉas.” 

La Pastro ne prenis tempon por respondi. Li flugis al 
la kapelo, kriante survoje al sia servisto Jozef seli „Zingbron”. 

Ne unuafoje la maljuna Jozef tiel rapide selis ĉevalon 
por la bona Patro: post tri minutoj „Lia Reverenco” jam 
surseliĝis kaj ekgalopis sur la vasta herbejebeno. Tiam 
komencis tiu rapidado, kiel sendube al ĉiu pastro okazas 
iam en sia Vivo, — al kelkaj ottege, — sed al ne multaj 
kun la malfacilaĵoj renkontotaj de Patro Pat en tiu tago. 

Komence, ĉio estis facila. Kun tremiga rapideco li antaŭ- 
enflugis, kvazaŭ „Zingibro” konus la celon, kaj la nece- 
secon alveni ĝustatempe. Sed subite ĝi haltis. Tiel subite, 

ke nur la granda sperto de la rajdanto malhelpis lin fali 
super la kapo de la ĉevalo. Malkviete la Patro ĉirkaŭŬri- 
gardis, kaj jen, ĉirkaŭe tridek „jardojn” antaŭ li vidiĝis du 
grandegaj panteroj -- unu sur ĉiu flanko de la vojo, 
kaŭrantaj por alsalti ĉe lia pasado. En tiaj okazoj, hezito 
estas fatala. Sed Patro Pat ne hezitis eĉ unu momenton. 
Li kaptis la „pyx” per sia maldekstra mano, la revolveron 
per la dekstra, premante samtempe la gvidilojn inter la 
dentoj. Post mallaŭta alvoka vorto al la Dio, Kiun li por- 
tadis al la mortanta virino, li pikis per la spronoj, kliniĝis 
super la kapo de l” ĉevalo, kaj la nobla besto antaŭen- 
ĵetis sin same subite, kiel ĝi antaŭe haltis. Ĉio tio okazis 
en unu momento, sed al la pastro ĝi ŝajnis longa kiel tuta 
tago. Tiel surprizitaj estis la panteroj, ke jam la rajdanto 
preterpasis, antaŭ ol ili havis tempon salti. 

Antaŭen, antaŭen rapidegis la ĉevalo, kun la du sovaĝaj 
bestoj persekutantaj ĝin, — antaŭen, antaŭen, ĝis kiam 
ŝajnis, ke la kompatinda besto falos. Fine unu pantero, 
kaj poste la alia ĉesis la postkuradon, kaj malaperis en la 
arbetaĵo. 

Sed eĉ tiam — kaj memoru, ke tio estas vera rakonto— 
restis aliaj danĝeroj por la pastro. Antaŭ lia alveno al la 
farmodomo de „Crosskeys” li devis trapasi riveron, kaj lia 
malfeliĉa ĉevalo estis tiel varma de la kurado, ke por ĝi 
estis serioza danĝero malvarmumiĝi en la akvo. Sed la 
pastro ne havis tempon zorgi pri tio: la virino estis mor- 
tanta, por li tio sufiĉis. Senĉese li do incitis la ĉevalon, 
trans la riveron, kaj sur la alia bordo. Tute elĉerpita ĝi 
nun estis. La malfeliĉa pastro komencis dubi, ĉu li ĝusta- 
tempe atingos la virinon, ĉar malrapida estis nun la irado: 
videble la ĉevalo malfortiĝis. 

La tutan tempon la bona pastro ripetadis la „Saluton 
Maria”, preĝante, ke li alvenu sutiĉe frue; kaj ĝuste en la 
momento, kiam li komencis timi, ke la ellacigita besto ne 
povu iri du pliajn mejlojn, li ekvidis, de malproksime, la 
farmodomon. Ankoraŭ pli feliĉe estis, ke de la farmodomo 
oni ekvidis lin; kaj la filo de la farmisto alvenis renkonte 
sur freŝa ĉevalo. Pro lia rapidiro, la pastro komprenis, 

ke la afero urĝas; li incitis la kompatindan elĉerpitan 
beston fari lastan klopodon. La kuraĝa ĉevalo nerve rele- 
vis la kapon, kaj per siaj tutaj fortoj faris lastan provon 
galopi, sed post ĉirkaŭ cent „jardoj? ĝi falis, mortinta. 
La pastro iom ekspektis tion. Li desaltis teren. Tuj poste 
algalopis la junulo kun freŝa ĉevalo. Preskaŭ sen unu vorto, 
li desaltis de la selo, la Pastro anstataŭis lin, kaj dek 
minutojn poste Patro Pat estis ĉe la lito de la mortantino 
kaj donis al ŝi absolvon. Ŝi ĝustatempe ricevis la Sanktan 
Viatikon, — kaj tiam pace elspiris kun rideto sur la lipoj. 
Tiel okazas, en Texas, vizitoj al malsanuloj. 


RAMO. 
(Tradukita el „Ihe Catholic Junior”). 
Notoj pri Lourdes, 
la lando de mirakloj. 
Antaŭnoto. — Mi skribas tiujn notojn pri Lourdes, la 


lando de mirakloj, speciale por la legantoj de „Espero 
Katolika”. Mi ne intencas doni kompletajn sciigojn, nek 
verki literaturaĵon, sed simplajn notojn, kiuj konigas Lour- 
des, kie okazos la V-a Katolika: Esperantista Kongreso kaj 
kiuj povas esti utilaj al la kongresanoj, same kiel gvidlibro. 

Mi dediĉas tiun verketon al la Senmakula Virgulino, 

Patrino de Dio. 
l. 
La aperoj. 

En la mil okcent kvindek kvara jaro, granda lumo leviĝis 
sur Romo, la eterna urbo: Eminenta Papa Moŝto Pio IX-a 
proklamis dogmon la plej kontraŭan rilate al la malĉastaj 
filozofioj de la deknaŭa jarcento : dogmon de la Senmakulino. 

Tiun dogmon liaj antaŭuloj ne devigis al epokoj de Kredo, 
Pio IX-a sentime ĵetis skandalon de tio al niaj nuntem- 
paj judoj. „Judaeis scandalum”. 

Rimarkindaj mirindaĵoj devis subteni similan difinon. 
Miraklo ne mankis. Dio, tiufoje, sin turnis al knabineto 

simplanima, mallerta, nescianta, kaj estas al ŝi sola, ke la 
Sankta Virgulino sin montris, antaŭ nombrego da ĉeestantoj, 
por diri al ŝi tiujn parolojn, kiujn popolamaso ne aŭdis: 
„Mi estas la Senmakulino”. 

Estis la dekunua de Februaro mil okcent kvindek ok, 
kiam la Senmakulino metis siajn piedojn sur Franca tero, 
ĉe Lourdes, por malfermi tie la novan epokon de kompato, 
epokon de multhomaj pilgrimoj, epokon de Lourdes. 

La Senmakula Virgulino montriĝis al Bernadette ĝis 
dekok fojoj. 

Dum la tria apero, kiu okazis la dek oka de Februaro, 
la Sinjorino, same kiel ŝin nomis Bernadette, diris al la 
knabineto: „Donu la plezuron al mi veni tien ĉi dum dek- 
kvin tagoj... Mi deziras vidi tie ĉi multajn personojn”. 

Pli da cent personoj kaj la gepatroj de Bernadetto ĉe- 
estis la kvaran aperon. : 

La dudekunua de Februaro la Sinjorino diris „Estas 
necese preĝi por la pekuloj”. 

La dudek kvina de Februaro, dum la naŭa apero, la 
mirakla fonto ŝprucis. La sekva tago okazis la untia 
resaniĝo mirinda de ŝtonhakisto Bouriette, kies la okulo 
estis malsana depost dudek jaroj. 

La kvara de Marto, dum la dekkvina apero, la Sankta 
Virgulino petas denove preĝejon kaj procesiojn. Pli ol dudek 
miloj da personoj ĉeestis sur la bordo de l' torento. 

La dudek sesa de Marto, la Sinjorino fine respondas al 
petegoj de Bernadette, kiu demandis al Ŝi ŝian nomon: 
„Mi estas la Senmakula Koncepciono”. 

La sepa de aprilo, dum la deksepa apero, la manon de 
la vidantinto kontaktis flamo de vakskandelo dum kvaron- 
horo, kaj ŝi ne sentas la plej negravan doloron. 

La fina apero okazis la deksesa de Julio. 


(Daŭrigota) Max ROUB. 


Oficialaj Komunikoj. 


KONGRESREGULARO. 
Projekto. 


S l. I.K.U.E. celas per katolikaj internaciaj Kongresoj 
priparoli internacian kunlaboron por servi la katolikismon 
laŭ -aprobo de la Eklezia Aŭtoritato. 

S ll. Priaranĝoj antaŭkongresaj. 

1. La traktotaĵoj de la kongreso estu: 

a. temoj proponataj de la Estraro de I. K. U. E. 

b. proponoj de I. K. U. E.-anoj, de E. K.-abonantoj aŭ 
de kongresanoj. 

Al ĉiu -temo kaj propono estu aldonata deziresprimo. 

2. La proponoj de sub b. devas esti komunikataj al la 
ĝenerala Sekratario kvin monatojn antaŭ la 1-a de la kon- 
gresmonato. 

3. Post zorga esploro la Estraro de I. K.U. E. kunmetas 
programon el ĝiaj propraj temoj kun la aprobitaj proponoj 
de sub b. Ciu malaprobita propono estos resendata al ĝia 
aŭtoro sen deviga motiviĝo. 

4. La provizore fiksita programo estos sendata al la Epis- 
kopo, en kies eparĥio okazos la kongreso. 

5. Poste la Estraro de I.K.U.E. presigos en E. K. kiel 
eble plej baldaŭ la resumojn kaj deziresprimojn episkope 
aprobitajn. 

6. Ĝis du monatoj antaŭ la kongreso la membroj de aliĝ- 
intaj Ligoj havas rajton ensendi al la ĝenerala Sekretario 
ŝanĝ-proponojn. 

7. En la lasta antaŭkongresa numero de E. K., se eble, la 
estraro presigos la de ĝi akceptitajn kaj Episkope aprob- 
itajn ŝanĝojn. 

8. La estraro de Il.K.U.E. disponigos por disdono en 
ĉiu kunsido de la kongreso presitajn resumojn, dezires- 
primojn kaj ies ŝanĝojn. 

S II. Priaranĝoj dumkongresaj. 

l. La Estraro de I. K. U. E. estu la kongresestraro, laŭbe- 
zone sin pliigante. En la unua laborkunsido estu elektata 
kongresraportisto. 

2. La kunvenoj de la kongreso estas publikaj, escepte se 
la kongreso formale decidas la malon. 

3. Al voĉdono nur rajtas la kongresanoj, t. e. la aĉetintoj 
kongreskarton (Sm. 2.—), escepte en kunsido, kiu estas 
ĝenerala kunveno de Í. K. U. E., en kiu nur rajtas voĉdoni 
la membroj de la internaciaj komitatoj. Vidu Statuton S VIII. 

4. La nomoj de la kongresanoj estos enskribitaj de la ka- 
sisto en alfabetan liston. 

5. Por kontroli la nombron de ĉeestantoj voĉdonraitigitaj, 
la kongresanoj enskribos siajn nomojn ĉe la sekretario 
antaŭ la komenco de ĉiu kunveno. 

6. En ĉiu sekvanta kunsido antaŭ la priparolado de iu 
temo aŭ propono estos voĉdono pri la skribita kaj legita 
raporto de la antaŭa kunsido. 

7. La kongreso rajtas ŝanĝi laŭbezone la vicon de la trak- 
totaĵoj, aŭ resendi ilin al sekvanta kongreso. 

8. Neniu alia propono aŭ proponŝanĝo estos priparolata 
sen unuanima konsento de la estraro; voĉdono neniam 
okazos pri ĝi. 

9. Dum la diskutado la oratoroj parolos laŭ la vico de sia 
enskribaĵo ĉe la Prezidanto de la kunsido. lu, ne enskrib- 
ita, ne parolu. 

10. La paroladoj pri temoj kaj proponoj daŭru ne plu longe 
ol duonan horon. Pri la sama temo neniu parolu pli longe 
ol dekminute kaj unufoje. Tiu limigo ne koncernas la 
kongresestraranojn nek la paroladintojn. 

11. Kiam ĉiuj enskribitoj por la diskutado estas havintaj 
sian vicon, la paroladinto povas dum 20 minutoj respondi. 

12. Sela diskutado devas daŭrigi, la enskribitaj diskutintoj 
parolu ne pli ol 5 minutojn, la respondonta paroladinto ne 
pli ol 10 minutojn. 

13. La voĉdono pri la deziresprimoj fariĝu per manlevado; 
fariĝu en provaĵo kaj kontraŭprovaĵo; laŭbezone la voĉoj 
estas laŭte kalkulataj de la' prezidanto. La plimulto deci- 
das; se la voĉoj estas egalnombraj, la prezidanto decidas. 

14. En la lasta laborkunsido de kongreso oni voĉdonu pri 
la lando de la proksima kongreso, tiamaniere, ke el la du 
landoj, kiuj havos la plej multajn voĉojn, la Estraro de 
I.K.U.E. decidos post la kongreso. 

S IV. Priaranĝoj postkongresaj. 

1. Tuj post la kongreso la Estraro de I.K.U.E. publikigos 
Oficialan Raporton pri la tuta kongreso en la proksima 
numero de E.K. 

2. La Latine tradukitaj deziresprimoj estu sendataj de la 
Prezidanto al la Sankto Seĝo kaj al la Cef-episkopoj de 
ĉiuj landoj. 

P-ro LAMB. POELL. 

Tilburg (Nederlando). 


Adresaro de Katolikaj Esperantistoj. 


En nia lastjara Novembra numero estis enmetita cirku- 
lero de nia ĝenerala sekretario pri Adresaro. 

Ni petegas niajn legantojn, kiuj ne ankaraŭ respondis, 
tuj sendi la atenditajn sciigojn al P-ro Bianchini. 

Tiu ĉi komunikis al ni, ke li ricevis kontentigajn intor- 
mojn el kelkaj landoj (i. a Hungarujo, Svisujo, Katalunujo), 
el aliaj landoj nur kelkajn, tre malmultajn el Belgujo kaj 
Nederlando. 

Ni do denove instigas niajn amikojn, tuj kompletigi la 
mankantajn informojn kaj represigas ĉi sube la cirkuleron : 

Samideanoj, Gefratoj, 


Por min plej facile reciproke koni kaj helpi, mi intencas eldoni 
kiel eble plej baldaŭ Adresaron de Katolikaj Geesperantistoj 
de la tuta mondo, kaj de almenaŭ unu fidinda hotelo en ĉiu urbo. — 
Pro tio mi insiste petas, ke oni min helpu kolekti kiel eble plej 
da respondoj al jenaj demandoj: 


1. Nomo persona kaj familia. 
2. Profesio. 

3. Lando. 

4. Ĉefurbo de via ĉirkaŭaĵo. 
o. Via urbo. 

6. Via strato kaj numero. 

7. Kion vi povas fari por katolikoj vojaĝantaj aŭ petantaj in- 
formojn. 

8. Kiaj estas ne karaj kaj tiel honestaj hoteloj de via urbo en 
kiuj povas kun trankvila koncienco loĝi katolikoj, pastroj, religiuloj. 
Aldonu ilian ĝustan adreson kaj se eble prezojn. 

Atendante rapidajn, ĝustajn, konsciencajn informojn, Vin antaŭ- 


dankas. 
Pastro JAKOBO BIANCHINI, 


Ĝenerala Sekretario, 
Fontanafredda (Udine) 
(Italujo). 


——————— 9 o— a — = 


NIA V-a KONGRESO. 


(Lastmomente ricevitaj informoj). 


Ĉar okazis diskutadoj dum tiuj lastaj monatoj inter gravaj 
membroj de I.K.U.E. pri la dato kaj loko de „Nia Kvina“, 
E. K. ne povis ĝis nun paroli pri tiu temo. 

Ciu nun interkonsentas, ke la V-a okazos en Lourdes, 
de la 12-a ĝis I7-a de Aŭgusto 1914. 

S-ro Colas vizitos Lourdes post kelkaj tagoj por pristudi 
la organizadon kaj viziti la religiajn aŭtoritatojn. Nia 
venonta numero donos precizajn informojn pri Nia Kvina. 

La kongreskarton (Prezo: 2 Sm.) oni povas de nun mendi 
de F-ino LARROCHE, 55 rue de Vaugirard, 55, Paris. 


o" —————  ——— 


Enketo de „Espero Katolika”. 


N-ro. 11. Respondo pri la Svislanda Katolika Ligo. 


1. En Svislando ekzistas la „I. K. U. Svislanda Ligo”. 

2. Ĝi okupas la svisan ŝtatteritorion. 

3. Koncerne la fondiĝon: S-ro P-ro Richardson F inter- 
rilatis kun kelkaj Svisaj esperantistoj La 15-an de Junio 
1913 okazis la prepara kunveno flanke de ĉirkaŭ 20 mem- 
broj en „Zug” La oficiala fondiĝo okazis la 4-an de Aŭgusto 
1913 okaze de la 4-a tutsvisa Katolika tago en St. Gallen. 

4. Fondita la 4an de Aŭgusto 1913. 
5. La Regularo estas regule aprobita. 

6. Aprobo de la registaro ne estas necese laŭ niaj leĝoj. 

7. Ne oficiale kaj direkte aprobita de la episkop(ar)o 
sed pere de la tutsvisa katolika asocio, al kiu nia ligo 
estas „alligita”. 

8. Estas pastroj en nia ligo kiel religiaj konsilantoj, 
sed ili ne estas ankoraŭ oficiale elektitaj de la episkopo. 

9. Fakestroj: 1. Katolika Esperanto-literaturo (kunpre- 
nita: la „Germana Katoliko” kaj la „Espero Katolika”: 
S-ro P-ro F. B. Strauchen, Kt. Liitzel, Soloturn. — 2. Stu- 
dentaro: S-ro A. Lang, stud Embach (Kt. Zürich) — 3. 
Lingvo: S-ro H. J. Unger, (Zürich ) — 4 Junularo: S-ro P-ro 
Schonenberger, Rorschach. — 5. Ĝeneralaj gazetoj: S-ro 
D-ro Lehner, St. Gallen. 

Plue, neoficialaj fakoj: Propagando ĉe la Pastraro: S-ro 
Flihler, seminario Schwyz; — propagando ĉe la seminarioj: 
S-ro Arnold, Seminario, Zug; — ekster-eŭropaj misionoj: 
S-ro Wohinger, Brunnenbergstr. 1, St. Gallen. 

10. La kotizo estas frs. 3.— por la ordinaraj membroj 
kaj frs. 5.— por la aliaj laŭ la regularo. 

11. Hodiaŭ estas ĉirkaue 50 pagantaj membroj. 

12. La Estraro estas: Prezidanto: Prof. Arnold, Semi- 
nario, Zug. — Vic-prezidanto: P-ro Prof. O. Fliihler, Semi- 
nario, Schwyz. — Sekretario: D-ro Lehner, advokato, St. 
Gallen. — Kasisto: S-ro Hilfiker, Prof. Seminario Zug. — 
Kunsidanto: mankas. 

13. Oficiala organo estas la „Germana katoliko”, kies 
apermaniero estus jam konata al Vi per la germanaj kato- 
likoj mem. Ni esperas, ke la proksiman jaron ni havos 
specialan folion en la „germana katoliko” kun titolo” svisa 
katoliko.” 

14. Sino Milsom („,Ramo”)en Geneve tradukis „Fabiola”, 
— „En Svislando (kvin rakontoj)” — „Kredo kaj Scio” — 
„Dankon? — „Perfekta Kuiristino” — „Eĉ en doloro ni 
esta ĝojaj.” (Entute 6 libroj). 

15. Rimarkindaĵoj: oficialaj interrilatoj kun la tutsvisa 
katolika asocio. Cetere diversaj internaj kaj ĉi tie hodiaŭ 
ne ankoraŭ publikindaĵoj. 

16. Gi akceptis jam per la landligaj statutoj la ĝis- 

nunan regularon de I. K. U. E. kaj deziras aliĝi oficiale 
al L K. U. E. 
La Sekretario: 
D-ro LEHNER. 


—-~--~- — —— 


Kroniko de l.K.U.E. 


(La publikigo de la tri unuecsekvantaj artikoletoj bedaŭrinde devis 
esti prokrastata pro manko de spaco en la antaŭaj numeroj). 


Kunvenoj de Katolikoj en Bern dum „La Naŭa”. 


La 24-an de Aŭgusto okazis Sankta Meso en la preĝejo 
„ Trinitatis”, dum kiu predikis pastro J. LAJOS el Hungarujo 
pri la junulo de Naim kaj nia mortinta patro abato RICH- 
ARDSON. La 25-an matene je la naŭa okazis la unua kun- 
sido en la universitato. Ceestis preskaŭ 40 personoj en- 
tute. La unua afero estis elekti prezidanton. Estis pastro 
BECKER el Bromberg, kiun oni elektis. Li diris kelkajn 
vortojn pri nia kara mortinto, demandante al ĉiuj preĝi 
por li. Poste oni pritraktis la aliĝon al I.K.U.E. kaj al ĝia 
oficiala gazeto E. K. Multaj el la ĉeestantoj ne sciis, ke 
ekzistas internacia unuiĝo de katolikaj geesperantistoj, kiu 
havas ĝian propran gazeton, kaj tiuj, kiuj sciis, ke I.K.U.E. 
ekzistas, ne konis la regularon, eĉ ne la estraron. Tial oni 
konkludis, ke estas necesege, ke oni propagandu en Ĉiuj 
landoj nian I.K.U.E. kaj samtempe ĝian oticialan gazeton: 
E. K. Tuj komencante mi varbis naŭ abonantojn je E. K. 
Poste oni esprimis la deziron, ke ĉiuj unuiĝoj katolikaj 
esperantistaj estu devigataj, aboni la E. K. por la unuiĝo 
mem; oni instigu la anojn, fari la samon Ĉiuj aparte. La 
katolikoj, kiuj estas membroj de neŭtralaj unuiĝoj, devigu 
la estraron aboni la katolikan gazeton por la katolikaj 
membroj. — Ĉiuj estis petataj ĉeesti la funebran Meson 
por abato RICHARDSON, kiu okazus la 26-an. Pastro J. LAJOS 
diris tiun Meson kaj post la diservo ni kunvenis en salono 
apud la preĝejo, kie nia amiko S-ro COLAS rakontis al ni 

la foriron de nia kara patro al la ĉielo. La 27-an matene ni 
denove kunvenis por priparoli precipe la iro al kaj la ĉe- 
esto de „Nia Kvara” en Romo. 

Rememorante la konkludojn de nia unua kunsido dum 
ĉi tiu kongreso, pastro BECKER malfermis la kunvenon. Li 
ĝojis, ke S-ro COLAS alvenis kaj demandis lin, ĉu li volu 
akcepti la prezidantecon de ĉi tiu kunsido. La kaŭzo, kial 
S-ro COLAS ne ĉeestis nian unuan kunvenon, estis la morto 
de nia kara abato RICHARDSON. Poste sciigis S-ro Colas 
nin ĉion, kion li ĝis nun faris kaj scias pri nia kvara kon- 
greso en Romo. La tagordo ne estis ankoraŭ fiksita, sed 
S-ro Colas forvojaĝos post nia kunveno al Romo por pri- 
zorgi ĉion rilate la kongreson. Al tiuj, kiuj intencis viziti 
antaŭ Romo la Milanan kongreson, li donis la konsilon 
sin turni al pastro BECKER, kiu interrilatos pri tiu vizito 
kun S-ro CATTORINI en Milano. Pri la rabato por la vag- 
onaro estas necese, ke ni estu kun sufiĉe granda karavano. 
La plej bone estas, ke ni prenu simplan biljeton ĝis Milano 
kaj tien ni ricevos la rabatilojn por la vojaĝo al Romo. 
Ankaŭ por tiu vojaĝo zorgos pastro BECKER. Tiuj, kiuj 
ne intencas partopreni al ĉiuj okazintaĵoj aranĝitaj de- la 
kongresa komitato povas tamen partopreni al tiuj, kiujn 
ili deziras. Post la fermo de nia kunveno S-ro Colas donis 
okazon al la ĉeestantoj, aliĝi al nia kongreso. 

La 30-an ni denove kunvenis je la kvina kaj kvarono 
posttagmeze. De ĉi tiu kunveno mi nur rememoras, ke ni 
priparolis la forvojaĝon al Milano kaj Romo; ĝi ne estis 
kunveno, nur familia rondo. por priparoli komunan vojaĝon. 


Unu el la ĉeestintoj, 
F-ino VAN AMELSFORT. 


e m —--.—7Ĵq7—— —— 


ANTAŬKONGRESO EN MILANO 
2 Septembro 1913. 


Forirante al Romo, la redaktoro de E.K. vojaĝis rekte de 
Nederlando al Milano; al mi donis grandan ĝojon la penso, 
ke mi tie rekontos P-ron BIANCHINI, la fervora kunlabor- 

anto de E. K., la senlaca propagandisto en ltalujo, kiu 
atingis jam tiom da praktikaj kaj efektivaj rezultoj por nia 
movado. Sed anstataŭ li, bonvenigis min ĉe la Milana 
stacidomo P-ro BECKER el Germanujo, kiun mi jam konis 
. kiel kongresano de „Nia Dua” en Hago: li estas unu 
el la plej simpatiaj kaj gravaj Pastroj-samcelanoj. Tiu ĉi 
baldaŭ komprenigis min, ke oni atendas min en la tuj 
komenconta propaganda kunveno; kaj mi, lacigita pro la 
longa vojaĝo kaj la Itala varmego, anstataŭ ripozi kaj 
refreŝiĝi tamen volonte konsentis iri al la kunveno, eĉ 
feliĉa, ke mi povis fari plezuron "al nia fervorega P-ro 
BIANCHINI. 

Tuj post mia alveno la kunveno estis malfermita de S-ro 
CATTORINI, kiu donis la parolon al P-ro BIANCHINI, kiu 
elokvente esprimis sian ĝojon kaj dankon al la ĉeestantoj 
kaj sian esperon pri baldaŭa sukceso de Esperanto inter 
la Italaj Katolikoj. Poste fremdlandaj Esperantistoj salutis 
la kunvenantaron; iliaj vortoj estis tradukitaj de P-ro BIAN- 
CHINI. Tiu ĉi legis aprobajn leterojn de la kardinalo FER- 
RARI de Milano, de la Episkopoj de Pavia kaj de Tortona 
k.t.p. 

Poste paroladis en itala lingvo P-ro BIANCHINI pri „Pa- 
straro, Esperanto kaj Elmigrado” ; P-ro CAROLFI pri „Espe- 
ranto en la Seminarioj” kaj P-ro SPADA pri: „P Esperanto 
kaj la Misioj.” 

Estas nedubeble, ke la kunveno faris grandan impreson 
sur la ĉeestintaj neesperantistoj, inter kiuj multaj pastroj, 
kaj ke ĝi multe antaŭenpuŝos nian movadon en Norda 
Italujo, de kie ĝi disvastiĝu tra tuta Italujo. 

P-ro BIANCHINI ankaŭ eldonas duonmonatan gazeton: 
„l Esperanto”, kiun ni tre rekomendas al niaj .legantoj 
(adreso: S. Vito al Tagliamente (Veneto), Italia; — vidu 
la anoncon sur la kovrilo. Ĝi donas lecionojn pri la Itala 
lingvo per Esperanto, kaj lecionojn pri la Itala elparolo de 
la latina lingvo, kies elparolado uniformeca tra la tuta mondo, 
tiel estas dezirata de Papo Pio X. — Kiel aldonon ĝi plue 
donas belan tradukon de la ltala verko. 

Mi sciiĝis post la kunveno, ke la saman tagon matene la 

Esperantistoj havis meson kaj benon kun la plej Sankta 
Sakramento en la bela preĝejo de S. Fidele. Celebris la 
kanoniko Mons. INSOLI. 
D-ro SMULDERS. 
NIA KVARA. 
Raporto !) pri la Malferma Kunsido. 

S-ro COLAS anoncas la malfermon de la kunsido kaj trans- 
metas la prezidantecon al S-ro Pastro PARKER. (Aplaŭdo). 

S-ro Pastro PARKER respondas danke kaj parolas pri la 
eks-prezidanto mortinta : Ĉiam helpema, bona, li estis Romo. 
Li estis nia gloro kaj forto: Ripozu nia amiko. 

S-ro PARKER demandas la kunlaboradon de ĉiuj: Varbo 
de anoj, abonigo al Espero Katolika, ĝenerala antaŭenpuŝo 
de la afero. Li alvokas la preĝojn de la mortinta P-tro 
RICHARDSON, por ke prosperu la movado. (Aplaŭdo) 

S-ro PARKER donas parolon al S-ro COLAS. 

S-ro COLAS esprimas sian emocion je la malfermo de 
tiu gravega kongreso en la Eterna Urbo. Li salutas res- 
pektplene kaj ameme la Eternan Urbon: la Papon unue, 
por kiu la katolikaj esperantistoj estas obeemaj kaj tute 
submetitaj filoj; la Urbon, kun Ĉiuj ĝiaj memoroj, kun ĉiuj 
ĝiaj gloraĵoj. Poste, resumante la jam faritan laboron kaj 
la kongresojn antaŭajn, li difinas, laŭ deziro formale es- 
primita kelkajn tagojn antaŭe de Patro RICHARDSON mem, 
la celon de la movado: Servigi Esperanton je la gloro de 
Dio kaj la triumfo de la Eklezio, unuigi ĉiujn katolikojn 
diversnaciajn, por labori je la komuna bono, kaj por esti 
fortaj en la estontaj bataloj; altiri al la Vero integrala la 
disiĝantojn. Por ni Esperanto estas rimedo, ne celo; lingvo, 
ne doktrino. Finante, li dankas al ĉiuj, kiuj, en Romo, 
montris intereson por nia kongreso: L' Associazione Flam- 
minita, la katolikan Junularon de Italujo! kiu sendis sian 
ĝeneralan sekretarion, kaj la asociojn de Romo, kiuj delegis 
al la kongreso S-ron Tupini. 


1) Tiun ĉi raporton la redakcio ankoraŭ ricevis de S-ro Colas. 
Ĝi estas farita dumkunside de unu el la ĉeestintoj. 

S-ro COLAS dankas la helpantojn: la Flaminian Societon, 
S-ron Farellin kaj la prezidanton S-ron Pericoli. 

S-ro .... (Sekretario) parolas itale kaj faras resumon 
de la vivo de S-ro P-ro Richardson, kaj en lia nomo 
salutas kore la Sanktan Patron, la helpantojn kaj precipe 
la junularon katolikan en Romo. 

Prezidanto ke la Katolika Junularo de Romo (Itale) 

Riprezentanto de la alportas la saluton entu- 
ziasman de la Roma Katolikaro (kat. societoj) al Esper- 
anto, kiu kunigos la popolojn en la kristana fido. 

Telegramoj: S-ro Lammers, Germanujo. 

S-ro Severijns, Nederlando. 

S-ro ? Nurenburg. 

S-ro Antonotto, Aŭstrio. 

S-ro Corbignano Meijer, Bavarujo. 
S-ro Codorniu, Hispanujo. 

S-ro Dombrovski, Kovno (Ruslando) 


Riprezentantoj : 
Anglujo: S-ro Hookaw. Salutas je la nomo de Anglaj 
Katolikoj. 


Belgujo: S-ro Van Schoor. Malĝojas pri la morto de 
S-ro P-ro Richardson kaj deziras bonan sukceson kaj 
kreskadon al la Esp. Katolika movado. 

S-ro Ulm: Granda graveco de Esperanto precipe por 
Aŭstrio pro la multlingveco de la lando. Malfeliĉe Esper- 
antismo estas suspektata ĉe la pastraro en Aŭstrio pro la 
Izraelitaj komencoj de la movado. Espero Katolika estas 
do tre necesa. S-ro Ulm alportas saluton de la Aŭstrianoj. 

Alportas la Bavarajn salutojn kaj bondezirojn 
por la sukceso de la movado. 

S-ino R. Junk, pro Bohemujo, alportas mallongan saluton 
por la Bohemo kaj el Liguroj, kaj de la prezidanto de la 
societo de Bordigheza: S-ro Bicknell, kies versaĵon ŝi legas. 

Francujo: F-ino Couvin. Salutas. 

3 kaj Ruĝa Kruco: S-ro Antonio. Montras la 
necesecon de interkompreniĝo inter la kuracistoj kaj fleg- 
istoj de la vunditoj. 

Germanujo: S-ro (P-ro) Becker. Diras, ke dika nebulo 

de malkompreniĝo, malpaco, kaj malfido kovras la teron 
kaj deziras, ke la suno de la fido dispelu la nubojn. 

Por Irlando, la Prezidanto, S-ro Parker. 

Por Italujo:P-ro frat. Carolfi, O.F.M. Deziras, ke la paco, 
donita al la Eklezio per la imperiestro, disvastiĝu per la 
Eklezio en la mondo. 

Por Katalunujo: P-ro Planas. Je la nomo de la Episkopo 
de Barcelono alportas benon kaj saluton, kaj saluton de 
la Esperantistaj infanoj, kaj de la revuoj, kaj je la nomo 
de ĉiuj katalunaj pastroj, kaj demandas preĝojn por P-ro 
Richardson. 

S-ro Colas alportas 2 aliajn episkopajn benojn, de Niceo 
kaj de Pontegruaro. 

S-ro Smulders: Nederlando. Parolas pri la Pacpalaco 
kaj pri la vaneco de ia pacprovo aparte de la kristana 
religio. Parolas ankaŭ pri la laboro de P-ro Richardson 
kaj adresas al li dankon. 

S-ro D-ro Lehner: Svislando. Parolas pri la katolika 
klopodo en Svislando. 

Je la nomo de la Blinduloj: letero, legita de S-ino 
Larroche. 

Adreso de Telegramo al lia Papa Moŝto. 

Leteroj atablaj de Italaj Episkopoj estas legataj. 

P-ro Parker fermas la kunsidon. 


AŬSTRIA KATOLIKA LIGO ESPERANTISTA. 
Oficiala Raporto de la unua Jarkunveno. 


La „Austria Katolika Ligo Esperantista, (A.K.L.E..) havis 
dum la 9 a de Novembro 1913a sian unuan jarkunvenon. 
Fondita dum la tagoj de la 23a Eŭkaristia Mondkongreso 
en la 1912a en Wien, sub la auspicioj de nia neniam 
forgesota Pastro Richardson, kiu kun grava ĝojo aŭdis pri 
tiu fondo dum la malmultaj tagoj de sia restado en la 
Aŭstria ĉefurbo post la kongrestagoj de Budapeŝt, tiu Ligo 
de katolikaj esperantistoj en la tuta imperio kreskis iom 
post iom, kvankam tute ne subtenata de la katolika pastraro 
kaj akiris anojn en ĉiuj provincoj. Certe ĉiuj la multaj 

necesaj laboroj ja ŝarĝis la ŝultrojn de nur kelke da fer- 
voraj estraranoj en Wien preskaŭ ĝis laciĝo, sed la suk- 
cesoj de tiuj laboroj tamen refreŝigis la tortojn kaj kun 
prava fiero pro la kontentiga rezulto spite ĉiuj malfavoraĵoj 
kaj malfacilaĵoj la estraro de la Ligo povis prepari la 
unuan ĝeneralan kunvenon. Ĝi havis lokon en salono de 
la pedagogia instituto de la provinco Malsupra Aŭstrio 
en Wien kaj estis tre bone vizitita de Liganoj kaj de 
personoj, kiuj interesiĝas pri la Esperanto-movado en la 
katolikaro de Aŭstrio. 

Antaŭ la kunveno okazis en la preĝejo de Deutscher 
Ritterorden (ordeno de germanaj kavaliroj) la unua kom- 
pleta Diservo kun Esperanto en Wien. Dum la Eŭkaristia 
Kongreso la prelato Giesswein el Budapeŝt ja predikis 
iuvespere en la kripto de la Canisius-preĝejo en Wien 
per Esperanto pri la Eŭkaristio, kaj ankaŭ la litanio de 
de ĉiuj sanktuloj tiam estis dirita en nia kara lingvo, sed 
sankta meso kun prediko, kantoj kaj postmesaj preĝoj en 
Esperanto ĝis la 9a de Novembro 1913a ne estis dirata 
en la ĉefurbo de Aŭstrio. Feliĉe la Ligo akiris tre fervoran 
anon kaj veran apostolon de nia sankta afero en la per- 
sono de la profesoro pri religio S-ro Rudolfo Questel, kiu 
nur dum Junio de la 1913a estis komencinta lerni nian 
karan lingvon kaj post tiom da mallonga tempo ĝin jam 
posedis en tiu grado, ke li mem povis verki kaj diri pre- 
dikon, kies enhavo kortuŝis ĉiujn aŭskultantojn. Li nome 
diris post la evangelio de la meso jenon: 

„Karegaj aŭskultantoj! Ni legas en la Sankta Skribo, 
ke komence de la homara historio nur unu lingvo ekzistis. 
„Estis sur la tero nur unu lingvo kaj unuspeca parolo,” 
skribis Mojzo en la Il-a ĉapitro de Genezo. Sed tiu belega 
harmonio ne daŭris longe. La sama sankta verkisto plue 
raportas: „Kiam la homoj intencis konstrui turon, kies 
pinto devis atingi ĉielon, la Ĉiopova diris: „Ni do mal- 
supreniru kaj konfuzu ilian lingvon, por ke ne komprenu 
unu la lingvon de alia.” Tiamaniere la komenca harmonio 
inter Dio kaj la homoj unuflanke kaj inter la homoj alia- 

flanke estis detruita. La homoj fiere disiĝis de Dio, tial 
ankaŭ Dio, disigis la homojn, konfuzante ilian lingvon. 

„Pasis kelkaj miljaroj. La homaro estis ekkoninta, ke 
estas neeble, vivi sen Dio. Pro tio la homoj komencis 
sopiri je Dio, ili alvokis Lin, kaj Dio plenumis ilian peton; 
Li sendis Sian filon teren, por repacigi la homojn kun Dio 
kaj unuigi ilin inter si. La amo al Dio revenis en la homajn 
korojn kaj kun la amo la origina harmonio. Foje la fiero 
estis disiginta la homojn, nun la amo proksimigis ilin 
reciproke. Dum la unua kristana Pentekosto en Jeruzalemo 
la Dia Spirito ree malsupreniris el ĉielo teren, sed ne, kiel 
antaŭ miljaroj, por disirigi la homojn, Li venis, por unuigi 
ilin. Kaj jen, kiel antaŭe la lingvo estis la ilo por konfuzi 
la homaron, tiel nun la lingvo fariĝis la ilo por kunigi 
ĝin. La Historio de la Apostoloj sciigas pri tiu fakto: 
„Kiam la bruo fariĝis, la amaso kunvenis kaj estis kon- 
sternita, ĉar ĉiu aŭdis ilin parolantaj sian propran lingvon.” 
Ĉu tiu sceno ne estas kapabla, emociegi niajn korojn? 
Ni ankaŭ klopodas, per tiu ĉi unu lingvo, kiun ni parolas, 
restarigi la originan harmonion, restarigi la veran homan 
amon. Ni katolikaj kristanoj certe ne povas senatente 
preteriri tiun takton, ni ja apartenas al tiu granda societo, 
pri kiu ĝia Dia fondinto diris: „Estos unu ŝafejo kaj unu 
paŝtisto.” Tial ĉiu katoliko ĝoje salutu la Esperanto-mo- 
vadon, ĉar ĝi estas ilo treege konvena por unuigi la tutan 
homaron kaj ĉiujn homojn ame unuigitajn konduki al la 
Dia paŝtisto. 

„La kristana religio estas la religio de amo, sed la vera 
kristanismo nomiĝas katolika t. e. universala, tial ke ĝi 
enhavas en si la forton ampleksi ĉiujn homojn el ĉiuj 
tempoj kaj lokoj. Tiu forteco de l'kristanismo estas fondita 
en la vortoj de PDia Sinjoro: „Iru kaj instruu ĉiujn 
popolojn.” Kiam Jezuo diris tiujn vortojn, la apostoloj 
povis pli facile instrui la popolojn ol iliaj hodiaŭaj posteuloj. 
Tiutempe en la vasta Roma imperio nur du gravaj lingvoj 
ekzistis: la kleraj geviroj parolis greke, la ordinara popolo 
latine. La homoj tiutempe do estis pli proksime al si ol 
niatempe, ĉar tiam mankis la malfacileco por interkom- 


KRONIKO DE I K.U.E. 63 


preniĝi. Tial ni. komprenas, kial la kristanismo dum relative 
mallonga tempo tiel rapide kaj tiel grandspace disvastiĝis. 
Kiam Konstateno, la granda Roma inperiestro, dum la 
313a per la Milana edikto donis liberecon al la kristanismo, 
ĝi jam estis sin etendinta sur la tuta tiutempe konata 
mondo. Dum la nuna jaro ni ja festas la mil sescent jaran 
datrevenon de tiu grandioza okazintaĵo. Nia Sankta Patro 
deziregas, ke ĉiu kristano partoprenu en tiu glora venko 
de kristaneeo. Per aludo je tiu grandega okazintaĵo li volas 
kvazaŭ montri al ni, ke la kristanismo nur tiam sukcesos 
kaj venkos la malamikajn atakojn kontraŭ ĝi, kiam ĉiuj 
kristanoj estos kunigitaj per amo al Dio. Kaj, se iu de- 
mandus nin: Kio niatempe disirigas la homojn? ni estus 
devigataj respondi: Tio estas la bedaŭrindaj bataloj inter 
nacioj, precipe en nia patrujo. Ni nur ĉirkaŭrigardu kaj ni 
certiĝos, ke tio estas vero. Certe, la bataloj inter nacioj 
disigas la loĝantaron de nia karega patrujo kaj elŝiras la 
amon el la homaj koroj. 

„Kaj kial ĉio tio? Tial, ke ili ne povas interkompreniĝi. 
Se unu komuna helpa lingvo kunigus la diversain naciojn, 
la bataloj ĉesus, ĉar tiamaniere malaperus la ĵaluzo, la 
ĉefa kaŭzo de nacia malamikeco. Ĉu nia Dia Sinjoro Jezuo 
ne diris: Per tio oni ekkonos, ke vi estas miaj disĉiploj, 
se vi amos unu la alian ?” 

„Ni do helpu realigi tiujn vortojn de nia Sinjoro, ni forigu 
a barilon kontraŭ amo, ni fortege pledu por la sankta 
afero de lingvo internacia. Certe ne estos eble al ni, gajni 
la tutan homaron por nia glorega ideo, certe ĉiam, troviĝos 
malamikoj. Sed tio ne devas senkuraĝigi nin. La malbono 
neniam tute malaperos el tiu Ĉi immondo. Sed nia Dia Sin- 
joro instruas nin per la parabolo pri lolo kaj tritiko, ke 
la bono fine tamen venkos la malbonon. 

„Ĉiu venko postulas grandan penadon. Ni do senlace 
klopodu por nia sankta afero, ankaŭ se ni ne tuj sukcesos. 
Ne ĉiu, kiu pledis por iu idealo, por iu granda afero, spertis 
mem la sukceson de siaj klopodoj. Memoru pri Mojzo, la 
fama gvidanto de la Izraelida popolo! Dum kvardek jaroj 
li gvidis tiun popolon, multe penante kaj suferante. Fine li 

jam estis atinginta la limojn de Psankta promesita lando, 
sed eniri ĝin li ne rajtis. Li mortis, antaŭ ol la Izraelidoj 
eniris la sanktan landon. Li estis penege laborinta, sed la 
fruktojn de liaj klopodoj rikoltis aliaj. 

„Ni pripensu tiun lakton, se ankaŭ nia penado ŝajnas 
resti sensukcesa. Dio certe rekompencos nian bonan voladon, 
kaj niaj posteuloj rikoltos la fruktojn, kies semerojn ni 
semis. Amen.” 


La partoj de la meso estis akompanataj de bela kaj bona 
kantado de „Ni volas Dion” kaj „Ave Maria.” Carmaj 
junulinoj gvidataj de la fervora vicprezidantino de la Ligo 
kantis, kaj la ceteraj ĉeestantoj, kiuj plenigis la preĝejon 
kaj estis ricevintaj presitajn tekstojn de la necesaj preĝoj 
kaj kantoj, kunkantis pieme kaj ĝoljigite, aŭdis la belsonajn 
vortojn de nia kara lingvo” uzataj por la laŭdo de Dio 
ankaŭ en Wien. Ankaŭ la preĝoj post la meso estis kun- 
preĝataj de la ĉeestantaro kaj „Te Deum” en Esperanto 
finis solene tiun impresplenan Diservon. 

La partoprenintoj tiam kune marŝis al la kunvenejo, kiun 
ili plenigis ĝis ĝia lasta loko. La prezidanto de la Ligo, 
S-ro Schröder, malfermis la kunsidon per kelkaj vortoj de 
saluto, kaj la himno „Esperanto” tiam de ĉiuj Liganoj 
entuziasme estis kantita. La prezidanto momorigis tiam pri 
la grava perdo por nia afero per la morto de pastro Austin 
Richardson, kaj dum liaj vortoj ĉiuj ĉeestantoj ekstaris, 
por honori la memoron je tiu ne facile anstataŭota apostolo 
de Esperanto inter katolikoj. 

La prezidanto nun klarigis en germana lingvo la utilojn, 
konatiĝi kun Esperanio, ankaŭ por katolikoj, li montris la 
diversajn Jam nuntempe eblajn okazojn, uzadi nian lingvon 
por katolikaj celoj, kaj alvokis la helpon kaj subtenon de 
la pastraro en Aŭstrio por la Ligo. 

La protokolisto de la Ligo S-ro instruisto Horl tiam 
raportis pri la laboroj kaj la sukcesoj dum la unua jaro 
de ekzisto de la Ligo. La estraro de nia Ligo havis 12 
kunsidoj. Oni' eldonis flugfoliojn 5000. Kursoj okazis en 
diversaj distriktoj de Wien en la ĉirkaŭaĵo en Tulln, Nikols- 

burg Wels. En kelkaj katolikaj unuiĝoj, 3 en Katolikaj 
submajstraj unuiĝoj, en junulinaro kaj unuiĝo de katolika 
junularo de Aŭstrio. 

Nia ligo sendis delegiton al la IV-a Kat. Kongreso en 
Romo kiu raportos poste en Esperanto. 

La Ligo havas isolitajn membrojn en ĉiuj Kronlandoj 
inter 8 diversaj nacioj. En Eger (Bohemio) estas fondota 
Katolika grupo. Eger estas kuŝanta apud Franzensbad 
(kuracejo-banloko), kie okazos la IVa tutaŭstria kongreso. 

La gazetaro, kiu antaŭe aperigis kontraŭajn artikolojn 
nun estas gajnita kaj aperigas niajn okazantaĵojn. Precipe 
la „Reichspost” „Weltblatt” ,Sonntagsgloke” „Egerland” 
Welser Zeitung”. 

Poste li, la kasisto de la Ligo, S-ro instruisto Kellner, 
informis pri la spezoj kaj pri la fina stato de monrimedoj 
por la Ligo. Ambaŭ raportoj kontentigis kaj vekis esperojn 
pri daŭra progresado. 

La voĉdono pri la nova estraro donis al A.K.L.E. jenan 
gvidantaron por la nova jaro de efikado: S-ro kortega 
konsilanto Jungwirth prezidanto, S-ro redaktoro Schroder, 
S-ino de Kubin kaj S-ro Ulm de „Verda Stelo” vicprezi- 
dantoj, S-roj instruisto HOrl kaj revidento Pavelka proto- 
kolistoj, S-roj instruisto Kellner kaj revidento Kiŭhnel 
kasistoj, S-roj König kaj Rohleder (Sekretario de „Verda 
Stelo”) revizoroj, S-ro Questel konsilanto pri religiaj aferoj, 
S-roj. subkolonelo Schubert, direktoro de duagrada popol- 
lernejo Schamanek, sekretario Aigner, Po. Koller (monaĥejo 
Gottweig) por monaĥejaj aferoj, S-ro Gebauer por la 
provinco Bohemio, komercisto Wesely por la provinco 
Moravio, stud. fil. Kabelka por la provinco Stirio, Mar- 
tisehnig por la provinco Karintio kunsidantoj. 

La nova prezidanto, elektita kiel la ceteraj estraranoj 
aklame ĉiuvoĉe, estis salutita per entuziasma aplaŭdo. Li 
dankis por la elekto, promesis kunlabori por la celoj de 
la Ligo laŭ siaj povoj kaj dankis al la antaŭa estraro por 
la bono laboro. Li montris per kelkaj vortoj siajn planojn 
kaj petis subtenon de ĉiuj estraranoj kaj Liganoj en sia 
laboro. 

S-ro Pavelka legis poeziaĵon de li verkitan pri nia kara 
lingvo kaj ricevis laŭmeritan aplaŭdon. Tiam S-ro, Ulm, 
la delegito de la Ligo en la Roma kongreso katolika, ra- 
portis per Esperanto-lingvo flue kap lerte pri'la spertoj 
dum la vojaĝo kaj la kongrestagoj en la eterna urbo. 
Ankaŭ liaj vortoj estis aplaŭditaj pro ilia intereso. 

Bela fino de tiu solena kunsido estis la kantado de bone 
konataj germanaj popolaj kantoj Esperante tradukitaj, 
nome: La tilio, La gaja migranto, Adiaŭo kaj Sankta Lucio. 
La junulinoj, kiuj jam la Diservon beligis per sia kantado, 
kantis ankaŭ tiujn kantetojn tre ĉarme, akompanataj per 
pianoforto de S-ro Orel, kiu ankaŭ la himnon dankinde 
estis akompaninta. S-ino de Kubin lerte gvidis la junajn 
kantantinojn, kiuj per forta aplaŭdo estis rekompencitaj 
kune kun ilia direktintino. Samtempe oni vendis la poŝt- 
kartojn kun la interno de la preĝejo, per kio iu samideano 
la ĉeestanjojn surprizis. 

Per kelkaj favoraj vortoj la nova prezidanto fermis la 
gravan kunsidon, kiu tre bone inpresis ĉiujn ĉeestantojn. 
Oni do povas esperi, ke la dua. jaro de A.K.L.E. daŭrigos 
la ĝisnunajn sukcesojn por la beno de nia afero kaj de 
la katolikoj en Aŭstrio. | 

La kotizo (!/ə Sm. = K. 1,20) restis la sama, ankaŭ la 
oficiala organo de la Ligo, „Espero Katollka”; sed novaj 
tre belaj signoj (kvinpinta verda stelo kun blanka disko 
en la mezo, sur kiu ora kruceto estas videbla), fabrikitaj 
por tre malkara prezo de Aŭstria firmo en du grandoj, 
estis akceptitaj oficiale. La granda pinglo kostas 50 h. = 
21 sd., la malgranda 40 h. = 17 sd. Kunvenejo de nun 
ĉiulunde en Restaŭracio Wien II Capistrangasse 12. 


La estraro de A.K.L.E. en Wien. 


A. JUNGWIRTH, prezidanto. 
BENITO ULM, vic-prezedanto. 
PAWELKA, dua sekretario. 


LA OKTAVO DE PREĜADO. 


Tre estimata Redaktoro, 

Ankoraŭ unu fojon mi petas permeson inviti viajn leg- 
antojn partopreni je la Oktavo de Preĝado por la Reunuiĝo 
de la tuta Kristanaro, aranĝita de la Redaktoro de la 
Usona Gazeto „The Lamp”. Ĝi estas aprobita de lia Papa 
Moŝto kaj de ĉiuj Usonaj Kardinaloj. La sekvanta aranĝo 
de la intencoj eble estos utila al la partoprenantoj. 

Jan. 18. La reveno de Ĉiuj aliaj ŝafoj al la unu ŝafejo. 

Jan. 19. La reveno pe Ĉiuj Orientaj Disiĝuloj al la unu- 
iĝo kun la Petra Seĝo. 

Jan. 20. La submetiĝo de ĉiuj Anglikanoj al la aŭtoritato 
de la Vikario de Kristo. 

Jan. 21. La reveno de la Luteranoj, Kalvinanoj, kaj aliaj 
Kontinentaj Protestantoj al la Eklezio. 

Jan. 22. La unuiĝo de ĉiuj Amerikanaj Kristanoj per 
reunuiĝo kun la Petra Seĝo. 

Jan. 23. La reveno al la Sakramentoj de ĉiuj nefarantaj 
Katolikoj. 

Jan. 24. La konvertiĝo de la Judeoj. 

Jan. 25. La misia venko de la tuta mondo por Kristo. 

Kun alta respekto, mi restas, 

via sindoneme 
Croftside. Dorking (Anglujo). A. H. NANKIVEL. 
23 Decembro 1913. 


——E——- 


Bibliografio.” 


l. Tacoma. — angla teksto kun esperanta aldono; 
grandformata, 35 paĝa, kun multnombra kolorita bildaro. 


1) Noto de la redakcio. — Ni intencas denove doni recenzojn 
pri aperintaj Esp. libroj. P-ro Linnebank akceptis la taskon de recen- 
zisto, por kio ni kore dankas. 

La recenzotajn librojn oni sendu po du ekzempleroj al la redak- 
cio de E. K, 

1913. La „Tacoma Commercial Club” en Washington'a 
ŝtato publikigis libreton pri tiu-ĉi urbo de okcidenta Usono. 
Ĝi havas 100.000 da loĝantoj. Belaj domoj, imponantaj 
konstruaĵoj, mirinda haveno, ideala klimato allogas la en- 
ergion kaj la luksemecon de l” tuta mondo. 

La „Tacoma Commercial Club” jam antaŭ kelkaj jaroj 


komencis uzi Esperanton por reklamadaj celoj kaj — laŭ 
ĝia spontana deklaro — la rezultato estis tre bona. 
2. Los Angeles. — Kalifornio — la urbo kaj la graf- 


lando. Eldonita de Komerca Ĉambro tiea. 1912. 55 paĝa; 
ilustr. Ĉarmanta priskribado de tiu-ĉi paradizo. Personoj 
dezirantaj ensendi tien siajn kapitalojn aŭ sin mem, obtenas 
ĉiajn informojn rilate al klimato, industrio, kostoj de viv- 
ado, sociaj cirkonstancoj k. t. p. 

3. Gvidlibreto por Haarlem kaj ĉirkaŭaĵoj. 1913. Jen 
produkto de progresema Nederlanda klubo! Kresku kaj 
floru ĝi! 

La esperanta klubo „Komprenado faras pacon” prizorgis 
tiun-ĉi kompletan gvidlibron por ĝia fama loĝadeja urbo. 
Krom trapromenado, Harlema plano, esperant-adresoj, no- 
moj de rekomenditaj hoteloj, restoracioj, lakt-salonoj, preĝ- 
ejoj, troviĝas, malmultvorte, ĉio, kion bonega gvidisto 
devas elmontri. | 

4. Nova biblioteko Esperanto. N-ro 1. eldonita de 
J. Glück kaj D-ro Sos. 

Poeziaĵoj de Frederiko Schiller, tradukitaj de kolonelo 
Zwach. Prezo Sm. 0.250 (kr. 0.60). Wien, Paul Knepler 
Bauernmarkt 15. 30 paĝa. La enhavo promesas 4 pecojn: 

La kanto pri la sonorilo. — (Das lied von der Glocke.) 
La gruoj de Ibikuso. (Die Kraniche des Ibykus.) La ringo 
de Polikrateso. (Der Ring des Polykrates.), estas la prin- 
cipaj. Pri la du lastaj poeziaĵoj diris pastro Baumgartner 
(Weltliteratur, Erginzungsband p. 373-383) „ŝatindegaj 
legendoj de ľ antikva tempo”. „Das Lied von der Glocke” 
li karakterizis, „sonorilas, tra la Germanlando, kiel melodio, 
el la pleja profundeco kaj intimeco de l” popolo elfluinta, 
kaj resonoras en milionoj da koroj.” 

Jen la unua strofo; 

Fest gemauert in der Erden 
Steht die Form aus Lehm gebrannt. 
Heute musz die Glocke werden! 
Frisch, Gesellen, seid zur Hand! 
Von der Stirne heisz 
Rinnen musz der Schweitz, 
Soll das Werk den Meister loben; 
Doch der Segen kommt von oben. 


Esp.: Fikse en la ter’ metita 
Staras formo el argil’, 
Jen hodiaŭ finfarita 
Devas esti sonoril! 
Nur de l” frunto ŝvit' 
Estas la merit', 
Se la majstro laŭdon prenas; 
Sed la ben” de supre venas. 


5. S. Tjunaitis, Tarptantine kalba Esperanto, Vadovelis 
Lietuviams. — 1 rub. Redagavo ir prakalba pridejo — kun 
A. Dambranskas, Lankaticio ir B.-ves spanstuve Seinai. 1912. 

Komence mi ne sciis kian lingvon miaj okuloj ekvidetas. 
Nun, mi scias: estas litova-esperanta gramatiko (208 paĝa) 
kies aŭtoro estas profesoro, fama profesoro pastro Dom- 
brovski. 

La apero de tiaj verkoj konfirmadas nian konvinkon, 
ke Esperanto kunligos la orientan kaj la okcidentan mondon. 


Uden. (Nederlando.) H. LINNEBANK. 


lo pri socialagado katolika. 


Ptro. G. Palau, jezuito, de kelkaj jaroj disvastigas la 
katolikan socialagadon en nia lando. Li, eminenta kom- 
petentulo en tiaj aferoj senĉese laboras. Li ja iĝis la patro 
de l” laboristaro en Barcelono... en la tuta lando. La 
Katolika socialagado disvastiĝis majeste en nia lando 
dank” al lia laborado kaj al la kunhelpo de kelkaj influaj 
kaj altrangaj personoj. La 5-an de aprilo de l' 1913-a estis 

dato memorinda por la socialagado en nia lando, kaj eble 
la plej ĝoja tago por P-ro Palaŭ; en ĝi li vidis preskaŭ 
plenumitaj siajn laŭdindajn dezirojn Granda propagando 
en la lokaj ĵurnaloj sciigas, ke en tiu tago okazas la solena 
inaŭguracio de la Casal Popular (Popola domo) aŭ pli 
bone kiel diris iu, Papola Palaco. Kio estas la Casal Po- 
pular? Gi estas simple nesto de la Popola Socialagado 
Katolika en nia lando. Majstre nia kara episkopa Moŝto 
D-ro J. Laguarda en sia elokventa ferma parolado diris: 
„Je la komenco, mi juĝis tiun agadon kiel celo de iu ro- 
mantikulo aŭ frenezulo; tamen mi patre sekvis la farojn 
kaj nun mi solene devas konstatigi ke la agado de la 
Acción Social Popular estas etika ilo kreita por atingi 
nedubeblan certan rezultaton ĉe la direktantaj klasoj de 
la societo kaj ĉe la laboristoj”. Multnombraj riprezentantoj 
ĉeestis al tiu granda festo, kaj speciale ni devas citi tiun 
de nia Katolika Ligo S-ro J. Sabaté P-ro nia kara sekre- 
tario. La festo bone sukcesis; ni povis ĝui kelkajn horojn 
aŭskultante belajn paroladojn de kompetentuloj en la soci- 
aldemando; ni povis ekscii pri diversaj celoj kiujn disvol- 
vigos la laborema societo; ni povis akiri konvinkon de 
efikaj rezultatoj laŭ la bone organizitaj iloj en tiu fabrikejo 
de popola feliĉo. 

Bedaŭrinde pro ne sufiĉa spaco mi ne povas pli raporti 
hodiaŭ pri tio, sed mi intertempe informos al niaj karaj 
gelegantoj pri tiu institucio. Dume ni konstatu la profitan 
kreskon de la katolika socialagado en nia lando. 

D-ro JOAQUIM COLL P-RO. 

(El Kataluna Katoliko.) 


Festo de Katolika = oNporaelo: 

La Katolika Unuiĝo — de Francujo, kiu nun kal- 
kulas 55.000 membrojn, donis sian jaran feston la dimanĉon 
10 Aŭgusto, en Parizo. 

Dum la nokto okazis ĉe la baziliko de Sankta Koro de 
Jezuo solena adorado rezervita por la katolikaj fervojistoj. 
Ĉeestis pli ol 6.000, Noktmeze S-ro Kanoniko Tournier de 

Reims faris Sanktan Meson kaj S-ro Kanoniko Reyman, 
generala direktoro de la Unuiĝo predikis. 

Dimanĉon matene, je la 7-a okazis la studa kunveno, 
ĉe ĉambrego proksima de la Baziliko. Je la 9-a Fervojistoj 
ĉeestis kantatan meson. Monsinjoro Odelin, ĉefa Vikario 
de Parizo, predikis. En la ĥorejo staris . . . standardoj de 
la Katolika Unuiĝo Fervoja. Multkortuŝanta vido! 

Tagmeze, korporacia festeno kun la prezido de S-ro 
Grafo Matheus, honora prezidanto de la Unuiĝo. 

Je la 4-a ĉe la Baziliko-Katedralo de N.-S. okazis la 
ĉefa ceremonio. L. E. Kardinalo Amette, ĉefepiskopo de 
Parizo, ĉeestis kaj post la prediko de S-ro Kanoniko 
Puginier pri la Anĝela Saluto, dankis la fervojistojn kato- 
likajn kaj gratulis ilin por ilia fideleco al la Kredo. Fine 
li donis sian benon. 

Belega procesio fermis tiun memoran feston. 

Socialistaj fervojistoj provis kontraŭmanifestadon antaŭ 
statuo de la Kavaliro de La Barre, starigita apud la Bazi- 
liko de Montmartre. Plena malsukceso. Partoprenis nur 
50 personoj. Max ROUB. 

j GRAVA AVIZO 
Sanĝo en la Administracio. 

La 10-an de Januaro S-ro SLEIJJFFERS, la direktoro- 
administranto de la Akcia Societo „E. K.” sciigis al mi, 
ke li „tute kontraŭvole kaj kun sanganta koro” estas 
devigata eksiĝi laŭ. severa ordono de lia kuracisto. Jam 
delonge S-ro SLEIJFFERS estis malsaneta kaj mi antaŭ- 
vidis, ke iutempe li ne povos daŭrigi la E. K.-laboron, 
kiun li ĉiam faris tiel fervore kaj sindoneme. Car vere, al 
E. K. li donis tutan sian liberan tempon, anstataŭ ripozi 
post la profesiaj laboroj dum la tago; kaj eĉ li oferis tre 
ofte la horojn de la nokto por nia kara afero, anstataŭ 
doni al siaj korpo kaj spirito la tiel necesan dormripozon. 
Admonoj por esti singardema, por pli atenti la zorgindan 
staton de lia saneco, ne efikis. Li laboris, ĝis kiam la for- 
toj lin forlasis kaj ĝis kiam petegoj de lia familianoj kaj 

ordonoj de liaj kuracistoj lin devigis, formeti ĉiun ajn 
laboron, por nur prizorgi la reakiron de lia sano. 

Estas ne la plej malgranda trograndigo, sed la nura 
vero, ke li kiel administranto de E. K. faris gigantan la- 
boron; la administraciaj aferoj estas nun ja tiel bonege 
ordigitaj, ke sen ia malfaciliĝo aŭ haltiĝo ili povas esti 
simple daŭrigataj de la nova administranto; kaj tiu ĉi eĉ 
nun spertos, kiom da laboro estas kunligita kun la admi- 
nistracia funkcio, kvankam nun ĉio estas bone aranĝita. 

Mi ankaŭ ĉiam plej agrable kunlaboris kun mia estinta 
kolego-direktoro de E. K.; li estis ĉiam plej helpema, kaj 
se E. K. iom estas sukcesinta dum la lastaj jaroj, certe tiu 
sukceso grandparte estas efektivigita per la eksiĝinta ad- 
ministranto. Akceptu li nian koran dankon! 

Kvankam la kuracisto verŝajne malpermesos al li ĉiun 
korespondadon, mi tamen jen donas lian nunan adreson 
(S-ro SLEIJFFERS, St. Antoniusgesticht, en Breedevoort (Geld.) 
Nederlando), por ke liaj amikoj, kiuj deziras tion, povu 
sendi al li signon de simpatio per vizitkarto aŭ poŝtkarto. 

sie 


se k 

Laŭ aprobo de la Prezidanto-komisaro de E. K. $+) lia 
Moŝto F-ino M. BORRET, 21 Prins Hendrikstraat 21, Den 
Haag (Nederlando) bonvolis provizore funkcii kiel direktoro- 
administranto de E.K. F-ino BORRET estas konata samide- 
anino, tradukintino de „Kie estas la Eklezio de Kristo”, 
kaj mi ne dubas, ĉu niaj legantoj kun ĝojo sciiĝos pri la 
nova administrantino de E. K. Ni ĉiuj kiel eble plej faciligu 
ŝian malfacilan kaj multlaboran taskon, por ke ni baldaŭ 
povu komuniki, ke F-ino BORRET, anstataŭ provizora, kon- 
sentu esti daŭra kaj definitiva administrantino. 


D-ro SMULDERS. 
Udenhout, 12 Januaro 1914. 


1) Jen Art. 14 de la Statutoj de la Akcia Societo „E. K.”: 
„Okaze de malsano, foresto, potempa senoficiĝo aŭ alia malkapabliĝo 
„de unu el la Direktoroj, lia kolego-direktoro laŭpove plenumos 
„liajn laborojn; aŭ ili estas farataj de anstataŭanto potempe elek- 
„tota de la Prezidant-komisaro.” 

„.... Pri vakanteco definitive decidos la proksima ĝenerala 
„kunveno de akciuloj.” 


